text:
Türkmenistanlylar 15-nji ýanwardan bäri özara söhbetdeşliklerde hökümetiň ýene bir gezek raýatlara gök, bakja we miwe önümlerini ýetişdirmek üçin ýer bölüp bermek mümkinçiligi hakynda pikir alyşýarlar.
Bu umytly pikir alyşmalara prezident Gurbanguly Berdimuhamedowyň 15-nji ýanwarda geçiren iş maslahatynda aýdan sözleri sebäp boldy diýip, Azatlygyň ýerli çeşmesi habar berdi.
TDH döwlet habar gullugynyň maglumatyna görä, döwlet baştutany welaýatlarda gök-bakja ekinlerini we ir-iýmişleri köpräk ekmek boýunça ýörite meýilnamanyň taýýarlanmagyny talap edýär.
Berdimuhamedowyň geçen ýyldaky hökümet maslahatlarynda gaýta-gaýtaboýun almagyna görä, Türkmenistanda ýerleriň hasyllylygy pes, daşardan getirilýän gök we miwe önümleri üçin millionlap dollar tölenýär.
Ikinji tarapdan, Türkmenistanda soňky döwürde importyň öwezini tutýan önümleri öndürmek, ýyladyşhanalary gurmak, önüm öndürijilere ýer, kredit bermek mümkinçilikleri barada köp gürrüň edilýär. Emma Azatlyk radiosy bilen gürrüňdeş bolýan daýhanlar ýeriň we kreditiň esasan Senagatçylar we telekeçiler birleşiginiň agzalaryna, häkimiýetde uly goldawy bolan adamlara berilýändigini aýdýarlar.
Resmi metbugatda berilýän maglumatlardan çen tutulsa, Senagatçylar we telekeçiler birleşiginiň ýyladyşhanalarynda öndürilen önümler ýurduň bazarlarynda hakykatdanam önüm bolçulygyny döretmeli, emma bazarlar import önümlere garaşly we bu ýagdaý bahalaryň barha ösmegi bilen hem tassyk bolýar diýip, 60 ýaşly aşgabatly diňleýjimiz aýtdy.
Ekspertler Türkmenistanyň agyr ykdysady krizisi başdan geçirýändigini aýdýarlar we türkmen prezidentiniň gök, bakja we miwe önümlerini ýetişdirmek üçin bölünip berilýän ýerleri giňeltmek pikiri Azyk howpsuzlygy boýunça ýörite döwlet komissiýasynyň döredilmeginiň yz ýanyna gabat geldi.
Emma Azatlyk radiosy bilen anonim şertde gürleşen ahally kärendeçi hiç bir komissiýanyň ýurtda azyk howpsuzlygyny döretmejekdigini, munuň üçin adamlara ýer, mellek bermelidigini aýdýar.
Bu pikiri Türkmenistanyň oba hojalyk ministriniň ozalky orunbasary, häzir Şwesiýada ýaşaýan ykdysatçy Sapar Yklymow hem tassyklaýar, ýöne ol "kärendeçi diýmegiň ýeriň eýesi diýmegi däl, eýsem batrak diýmegi aňladýadygyny, ozaly döwletiň batrakçylygy saklamakdan el çekmelidigini we içerki ykdysadyýeti dikeltmelidigini" aýdýar.
Elbetde, prezident Berdimuhamedowyň häzirki ýer gürrüňinde adamlara ýer, mellek bermegi nazarda tutup-tutmaýandygy belli däl. Ol mundan birnäçe ýyl öňem welaýatlarda adamlara mellek ýerlerini, şäherlerden 30-40 km uzagrak ýerlerde kömekçi hojalyklary döretmek üçin ýörite ýer bölüp bermegiň gürrüňni etdi.
"Eger-de prezident şol gürrüňiniň yzynda duran bolsady, bu günki gün azyk howpsuzlygy komissiýasyny döretmese-de bolardy" diýip, Azatlygyň söhbetdeş bolan başga bir kärendeçisi – 60 ýaşly Agadurdy (ady üýtgedildi) aýtdy.
Eger biraz yza çekilsek, Türkmenistanyň ilkinji Saparmyrat Nyýazow hem adamlara mellek ýerlerini, bag ekmek üçin ýerleri bermek barada aç-açanlyk ýyllarynyň metbugatynda öňe sürlen ideýalary goldady. Bu goldaw netijesinde adamlara berilýän mellek ýerleriniň möçberi oba, etrap ýerlerinde 25, 32 sotuga çenli baryp ýetdi, paýtagtyň alkymynda döredijilik işgärlerine, döwlet resmilerine 8 sotukdan bag ekmek üçin ýerler berildi.
Netijede, Aşgabadyň etegindäki Bagyr, Ýanbaş, Bekrewe ýaly obalarda berlen ýerlerde gowy jaýlar salyndy. Emma soň, 1999-2000-nji ýyllarda kabul edilen täze kanun esasynda7-8 ýyl öň berlen ýerleriň "bikanun berlendigini ýüze çykardylar".
Bu "açyş esasynda", ýerli ýaşaýjylaryň tassyklamagyna görä, diňe Aşgabadyň töwereginde 15 müň töweregi kaşaň hususyjaý ýykyldy. Dag eteklerinde, etrap ýerlerinde adamlara berlen ýerler yzyna alyndy, Aşgabat-Türkmenbaşy asfalt ýolunyň ugrunda berlen ýerler hem yzyna alyndy.
Bagbançylyk ýeri elinden alnan, 8 otagly hususy jaýy ýykylan 70 ýaşly aşgabatly Gutlymyradyň (ady üýtgedildi) hasaplamalaryna görä, diňe Ahal welaýatynda, Aşgabadyň töwereginde we Balkanda adamlara kanun esasynda berlen 30-müňden gowrak bagbançylyk ýeri yzyna alyndy, ol ýerlerde salnan jaýlar ýykyldy.
Ýöne Gutlymyrat aganyň tassyklamagyna görä, Aşgabat töwereginde ýykylan daça ýerleriniň öwezine2007-2008-nji ýyllarda Çoganlydan, gaýraky Garadamakdan ýa Şor diýilýän ýerden, Änew tarapdan başga ýer berdiler, emma ol ýerlerde gurlan hususy jaýlar hem 2013-nji ýyldan başlap ýykyldy.
“Indi adamlar ýer berjek diýseler, begenmelimi ýa gynanmaly, şony bilenoklar” diýip, aşgabatly Gutlymarat aga Azatlyk radiosyna aýtdy.


c: text/html

text:
Torontoda 22-24-nji aprel aralygynda G7 “Ýediler topary” ýurtlarynyň daşary işler ministrleriniň iki günlük duşuşygynda birnäçe halkara meseleleri ara alnyp maslahatlaşyldy. Kanadanyň daşary işler ministri Hristi Frilandyň başlyklygynda geçirilen duşuşyga ABŞ-nyň, Italiýanyň, Fransiýanyň, Kanadanyň, Germaniýanyň, Beýik Britaniýanyň, Ýaponiýanyň daşary işler ministrleri, şeýle hem Ýewropa Bileleşiginiň wekili gatnaşdy. “Has howpsuz dünýä” şygary astynda geçirilen duşuşyk halkara ähmiýetli dünýä derejesindäki meselelere bagyşlandy. Kanadanyň jemgyýetçilik howpsuzlygy ministri Ralf Gudeýl öz çykyşynda kiberhowpsuzlygy we beýleki wehimler barada durup geçdi.
G7 ýurtlarynyň DIM-niň ýolbaşçylarynyň bu duşuşygy 1-8-nji iýunda Kanadanyň Kwebek şäherinde geçiriljek “Ýediler toparynyň” sammitine taýýarlyk çäresidir.
G7 ýurtlarynyň duşuşygy geçirildi
Torontoda 22-24-nji aprel aralygynda G7 “Ýediler topary” ýurtlarynyň daşary işler ministrleriniň iki günlük duşuşygynda birnäçe halkara meseleleri ara alnyp maslahatlaşyldy. Kanadanyň daşary işler ministri Hristi Frilandyň başlyklygynda geçirilen duşuşyga ABŞ-nyň, Italiýanyň, Fransiýanyň, Kanadanyň, Germaniýanyň, Beýik Britaniýanyň, Ýaponiýanyň daşary işler ministrleri, şeýle hem Ýewropa Bileleşiginiň wekili gatnaşdy. “Has howpsuz dünýä” şygary astynda geçirilen duşuşyk halkara ähmiýetli dünýä derejesindäki meselelere bagyşlandy. Kanadanyň jemgyýetçilik howpsuzlygy ministri Ralf Gudeýl öz çykyşynda kiberhowpsuzlygy we beýleki wehimler barada durup geçdi.

robotstxt: allowed

filter: keep


text:
Turan Engineering Hakda, Aşgabat, Türkmenistan
Biz bazarda gerek talaplary we gymmatly sarp edijilerimiz üçin dürli maksatlary owrendik, bular biziň kämilleşmegimize sebäp boldy
«Turan Engineering» kompaniýasy 2011-nji ýylda innowasion we girdeji maksatlar esasynda Türkmenistanyň söwda, wekil we senagat proýektleri üçin döredildi. Biz bazarda gerek talaplary öwrenip we gymmatly sarp edijilerimiz üçin dürli maksatlary owrendik, bular biziň kämilleşmegimize sebäp boldy.Biziň umumy tagallalarymyzyň netijesinde biz görnükli üstinliklere eýe bolup, biziň täze mümkinçiliklere tarap ymtylmagymyza mejbur boldyk.
Biziň taryhymyz
- 2011 Kompaniýa döredildi, esasy talaplary anyklamak üçin bazar derňewi geçirildi, gysga we uzak möhletleýin maksatnamalar taýýarlanyp, goýulan maksatlara ýetmek üçin topar döredildi. Şeýle hem haryt dolanyşygyň we hyzmatyň esasynda kompaniýanyň ýerli bazarda ösmegi üçin gerekli brendlar saýlandy.
- 2014 Ähli mehaniki enjamlaryň üpjünçiligiň, hyzmatyň we saklanmagyň esasynda sarp edijilerimize takyk jogaplary bermek üçin professional toparymyzyň möçberi artdyryldy.
- 2016 Türkmenistanyň çäginde ähli ýyladyjy, sowadyjy, wentilýasiýa we suw üpjünçiligi bagly bolan islendik şahana, söwda we senagat taslamalary boýunça, dünýä brendli ondan gowrak kompaniýalaryň doly goldawy eýelendi.
MÜŞTERILERIŇ BIZ HAKDA AÝDANLARY
Hyzmatdaşlygymyzyň uzak wagtlap dowam etmegini, üstünliklerimiziň barha artmagyny dilemek bilen.
Erdem AJAR , “Trane Klima”, Hazar sepgiti boýunça satuw işleriniň müdiri


text:
ESASY BAŞLANGYÇ NOKADY—HAÇ
MAZMUNY:
Giriş
1—nji bap
Haçyňy alyp, Meniň yzyma düş.
2-nji bap
Ýagdaýlar üçin ajaýyp
3-nji bap
Kimdir biri bilen gidendemi ýa-da bir zatdan geçendemi?
Giriş
Adamyň başlangyç nokat sistemasy—bu onuň ähli bahalaryny esaslandyrýan goldaýjy strukturasydyr. Başlangyç nokat sistemasy pikirleri we çözgütleri esas bilen üpjün edýär. Özüňiziň başlangyç nokat sistemaňyz siziň deregiňize çözgüt çykarýar. Bu siziň standartyňyzdyr. Siziň başlangyç nokat sistemaňyz—bu özüňizsiňiz (Süleýmanyň pähimleri 23:7).
Bu kitabyň maksady, biziň pikirimizçe, Hudaýyň imanlylarda başlangyç nokat hökmünde görmek isleýän zadyny size görkezmekden ybaratdyr. Bu
a). Isanyň çakmak daşy hökmünde Öz nazaryny saklan zadydyr (Işaýa 50:7; Luka 9:51).
b). Onuň daşlaşyp bilmeýän zadydyr (Matta 16:23).
ç). Pawlusyň öwünýän zadydyr (Galatýalylar 6;14).


text:
Abadan
- Büzmeýin şäheri 1963-nji ýylda döredilip, ol Türkmenistanyň iň uly gurluşyk materiýallar öndürýän merkezidir. Ilaty 40,3 adam. (1999). Şonuň ýalyda, Büzmeýin GRES-i, gurluşyk materiýallar, öý gurluşyk, haly kombinatlary, tomat-konserw zawody we beýleki kärhanalar bar. Ýakyn geljekde şäherde kagyz-karton fabrigi gurlar.
Şu wagtky ady Abadan.
Ulanylan ceşmeler[üýtget | edit source]
Türkmenistanyň 8-nji klas okuwçylarynyň kitaplaryndan alyndy
2. Abadan (sözüň manysy) - 1) Ýerbe-ýer, abat, şikessiz. 2) Parahat, dynç, agzybir. (Çeşme- Türkmen diliniň sözlügi, Aşgabat, 1962ý)
- Pages using duplicate arguments in template calls
- Pages with script errors
- Wikipediýa:Wikimaglumatdan öňden kesgitlenen bahaly makalalar
- Ilatly nokatlar, elipbiýe görä
- Ilatly nokatlar, poçta indekssiz
- Ilatly nokatlar, ilaty görkezilmedik
- Wiki-ammarda kategoriýasy ýok ilatly nokatlar hakda makalalar
- Ahal welaýaty


text:
Ýerewan, Tähran we Aşgabat Eýranyň üsti bilen türkmen gazyny Ermenistana ibermekligiň mümkinçiliklerini maslahatlaşýarlar – Ermenistanyň häkimiýeti
Ýerewan, Tähran we Aşgabat Eýranyň territoriýasynyň üsti bilen türkmen gazyny Ermenistana ibermekligi gurnamaklygyň mümkinçiliklerini maslahatlaşýarlar, diýip Ermenistanyň energetiki infrastrukturalar we tebigy serişdeler ministri Aşot Manukaýan žurnalistlere habar berdi. bu barada Ýerewandan INTERFAKS habar berýär. A.Manukaýanyň aýtmagyna görä, türkmen gazynyň import mümkinçiliklerine «haryt alyş-çalşygynyň üçtaraplaýyn usulynyň we Eýran-Türkmenistan bergi borçnamalarynyň kadalaşdyrmak usulynyň çäklerinde» seredilip geçilýär. «Eýranyň territoriýasy türkmen...


text:
Türkmen Internetindäki “türkmen” sözüniň esasy sebäpkärlerinden bolan saýt. Soňky 2 ýylyň iň kän agzasy bolan hem iň kän girilýän türkmen saýty teswirler.com, ýa-da teswirler, ýapylýar. Şeýle habary teswirleriň gurujysy hem-de baş administratory bolan Agajan pikirlerinde paýlaşty.
Pikirinde Agajan (agajanh) şeýle diýýär:
kimilerine gowy, kimilerine erbet habar. bahym teswirleri başga oglanlara bermekçi.
Agajan pikirlerde (teswirleriň bir hyzmaty) şeýle dowam edýär:
sebäbi soňky döwür, seretmäge hiçhili elim degenok. seretmeseň hem ölip barýar. ýagny moderlere seretmeli, içini kontrol etmeli, tehnik tarapdan seretmeli we ş.m işler doly. beýdip ýuwaş-ýuwaşdan dargap gidenden, wagtynda ýapanyň we başga oglanlara şans bereniň gowy diýip karar berdim.
Teswirleriň agzalary bul ýapylma habaryny bir deňli kabul etmediklerini belläp geçmek gerek. Köpüsi ýapylýanlyfyna gynandylar.
Men öň hem türkmen internetinde belli bir abraýa eýe bolan saýtlary ýatlap bir mowzuk ýazypdym. Men olaryň hiç haýsysyň ýapylyşyna şaýatlyk etmändim. Indi ýene bir döwriň ýapylýanlygyna şaýatlyk edýäris.


text:
Merkuriý
Merkuriý — Gün ulgamynyň Güne iň ýakyn planetasy, ol Günüň daşyndan 88 ýer gije-gündiziniň dowamynda aýlanýar. Planetanyň ady gadymy rimlileriň söwda hudaýy bolan ýüwrük Merkuriniň hormatyna dakylypdyr, sebäbi ol asmanda beýleki planetalara garanyňda iň çalt hereket edýär.
Gün äleminiñ 1-njy planetasy. Radiusy 2439 km dykyzlygy 5,45 g/sm3, massasy 3,3·10 23 kg. Merkuriniñ iç gurlusy barada aýdylsa, onuñ massasynyñ 80 %-e ýetýän we radiusy 1800 km bolan demir ýadrosy bar. Onuñ ilkinji we üçünji gatlaklary kremnidendir diýlip hasap edilýär. Ol Günüñ töwereginde 47,89 km/s orta tizlik bilen hereket edip, bir aýlawy 88 günde tamamlaýar. Öz okunyñ töwereginden 176 günde bir aýlanýar. Netijede, Merkuriniñ iki ýylynda onuñ diñe bir gije gündizi geçýär. Merkuriý Güne 45,9 mln. km golaýlasyp, ondan 69,7 mln. km uzaklasýar. Tizlenme 3,72 m/s2. Günüñ dowamynda ýylylyk - 180oS-den +430oS aralyklarynda üýtgeýär. Onuñ örän az mukdarda howasy bar: 1 sm3-da 10 6 atoma golaý. Amerikanyñ hemrasy Mariner-10 -yñ alan maglumatlaryna görä, üstüniñ sekili Aýa meñzäp dur. Merkuriniñ aýlanýan oky onuñ hereket edýän tekizligine 2 gradus gysyk. Hereket edýän tekizligi bolsa ekliptika 7o gysyk. Sonuñ üçin ol Günüñ üstünden bir asyryñ dowamynda orta hasap bilen 13 gezek geçýär. Ol hadysa diñe Maý we Noýabr aýlarynda bolup geçýär. Onuñ az möçberde magnit meýdany bar (Ýeriñkiden 300 esse az).
Edebiýat[üýtget | edit source]
Meláýew H. M 36. Syrly álem. - A.:Ylym neşirýaty,2004.


text:
Ýewropa futbolynyň hojaýyny UEFA öz garamagyndaky 2 klub ýaryşyna — Çempionlar we Ýewropa ligasy bäsleşiklerine käbir üýtgeşmeler girizdi. Täze düzgünlerden soň, geljek möwsümden başlap, Çempionlar ligasyna 26, Ýewropa ligasyna-da 17 klub gönümel gatnaşar. Mundan öň Çempionlar ligasyna 22 klub gönümel gatnaşýardy. Yklymyň iň uly klub ýaryşyna Çempionlar ligasynyň hem-de Ýewropa ligasynyň ýeňijileri (2 topar) bilen bir hatarda, UEFA-nyň sanawynda öňde barýan 4 ýurduň (häzirki ýagdaýda; Ispaniýa, Germaniýa, Angliýa, Italiýa) çempionatlarynda ilkinji dörtlüge düşen toparlar (16 topar), 5–6-njy ýerdäki ýurtlaryň (häzirki ýagdaýda; Fransiýa, Russiýa) çempionlary, wise-çempionlary (4 topar) hem-de 7–8–9–10-njy basgançakdaky döwletleriň (häzirki ýagdaýda; Portugaliýa, Ukraina, Belgiýa, Türkiýe) çempionlary (4 topar) gönümel ýollanma alar. Eger-de Çempionlar ligasynyň ýeňijisi öz çempionatynda görkezen netijesi esasynda gatnaşmaga hukuk gazansa, onda onuň hukugy sanawdaky 11-nji ýurduň (Çehiýa) çempionyna geçer. Şeýle-de Ýewropa ligasynyň ýeňijisi-de öz çempionatynda gazanan orny bilen Çempionlar ligasyna gatnaşmak hukugyna eýe bolsa, onda onuň deregine 5-nji orundaky ýurduň (Fransiýanyň) çempionatyny 3-nji basgançakda tamamlan klub ýaryşa goşular. Şeýlelikde, 32 klubuň 26-sy gönümel gatnaşsa, galan 6 toparyň hataryna goşulmak üçinem beýleki ýurtlaryň wekilleri 4–5 tapgyrly saýlama oýunlaryny geçirerler. Umumylykda, saýlama tapgyrlary-da hasaba alnanda, UEFA-nyň 55 agzasyndan 79–80–81 klub Çempionlar ligasy ýaryşynyň çäklerine goşular. Bu görkeziji Ýewropa ligasynda 215-e ýetýär. Şeýle hem toparçalarda 3-nji ýeri alan klublar Ýewropa ligasyndan ýaryşy dowam etdirse, Çempionlar ligasynda 1 döwletden edil häzirkisi ýaly, iň köp 5 klub çykyş edip biler.
Ýewropa ligasynda-da 1–5-nji orunlardaky ýurtlaryň hersinden 2 (jemi 10 klub), 6–12-nji ýer aralygyndaky döwletleriň hersindenem 1 klub (jemi 7 klub) gönümel toparçalarda çykyş edip başlar. Galyberse-de, Çempionlar ligasynyň saýlama tapgyryndan yzyna gaýdan klublaryň ählisi-de Ýewropa ligasynda ýaryşy dowam etdirerler.
Iki ýaryşda-da ýene bir esasy üýtgeşiklik, ol hem duşuşyklaryň başlanýan wagtlary bolup, täze möwsümden toparçadaky käbir oýunlar Ýewropa wagty bilen 18:55-de, käbirleri-de 23:00-da başlanar.
Ýeri gelende aýtsak, UEFA Çempionlar ligasynyň 2018/2019 möwsüminiň finaly “Atletiko Madrid” toparynyň täze stadiony “Wanda Metropolitano”-da, Ýewropa ligasynyň finaly bolsa, Baku şäherindäki Olimpiýa stadionynda oýnalar. UEFA Super kubogy duşuşygy Türkiýäniň Stambul şäherindäki “Beşiktaş” toparynyň stadiony “Vodafone Park”-da geçiriler.
Ýewropa futbolynyň hojaýyny UEFA öz garamagyndaky 2 klub ýaryşyna — Çempionlar we Ýewropa ligasy bäsleşiklerine käbir üýtgeşmeler girizdi. Täze düzgünlerden soň, geljek möwsümden başlap, Çempionlar ligasyna 26, Ýewropa ligasyna-da 17 klub gönümel gatnaşar. Mundan öň Çempionlar ligasyna 22 klub gönümel gatnaşýardy. Yklymyň iň uly klub ýaryşyna Çempionlar ligasynyň hem-de Ýewropa ligasynyň ýeňijileri (2 topar) bilen bir hatarda, UEFA-nyň sanawynda öňde barýan 4 ýurduň (häzirki ýagdaýda; Ispaniýa, Germaniýa, Angliýa, Italiýa) çempionatlarynda ilkinji dörtlüge düşen toparlar (16 topar), 5–6-njy ýerdäki ýurtlaryň (häzirki ýagdaýda; Fransiýa, Russiýa) çempionlary, wise-çempionlary (4 topar) hem-de 7–8–9–10-njy basgançakdaky döwletleriň (häzirki ýagdaýda; Portugaliýa, Ukraina, Belgiýa, Türkiýe) çempionlary (4 topar) gönümel ýollanma alar. Eger-de Çempionlar ligasynyň ýeňijisi öz çempionatynda görkezen netijesi esasynda gatnaşmaga hukuk gazansa, onda onuň hukugy sanawdaky 11-nji ýurduň (Çehiýa) çempionyna geçer. Şeýle-de Ýewropa ligasynyň ýeňijisi-de öz çempionatynda gazanan orny bilen Çempionlar ligasyna gatnaşmak hukugyna eýe bolsa, onda onuň deregine 5-nji orundaky ýurduň (Fransiýanyň) çempionatyny 3-nji basgançakda tamamlan klub ýaryşa goşular. Şeýlelikde, 32 klubuň 26-sy gönümel gatnaşsa, galan 6 toparyň hataryna goşulmak üçinem beýleki ýurtlaryň wekilleri 4–5 tapgyrly saýlama oýunlaryny geçirerler. Umumylykda, saýlama tapgyrlary-da hasaba alnanda, UEFA-nyň 55 agzasyndan 79–80–81 klub Çempionlar ligasy ýaryşynyň çäklerine goşular. Bu görkeziji Ýewropa ligasynda 215-e ýetýär. Şeýle hem toparçalarda 3-nji ýeri alan klublar Ýewropa ligasyndan ýaryşy dowam etdirse, Çempionlar ligasynda 1 döwletden edil häzirkisi ýaly, iň köp 5 klub çykyş edip biler.


text:
Dünýäniň dopinge garşy agentligi WADA Orsýetiň indiki ýylda Gyşky Olimpiýa oýunlaryna gatnaşmagy baradaky umydyny puja çykardy we ýurduň dopinge garşy talaplary henizem berjaý etmeýändigini aýtdy.
WADA-nyň esaslandyryjy ýolbaşçylary 16-njy noýabrda Seulda geçiren maslahatynda Borçlaryň berjaý edilişine syn edýän komitetiň Orsýetiň dopinge garşy RUSADA agentliginiň ygtyýarlygyny dikeltmezlik teklibini tassykladylar. RUSADA-nyň işi 2015-nji ýylda togtadyldy.
WADA-nyň soňky karary Orsýetiň sportsmenleriniň fewral aýynda Günorta Koreýada geçiriljek Gyşky Olimpiýa oýunlaryna gatnaşmagyna gadagançylygy göz öňünde tutýar.
Orsýetiň alty sportsmeni doping testinden geçip bilmedi.
Halkara Olimpiýa komitetiniň dekabr aýynda geçirjek maslahatynda Orsýetiň sportsmenlerine Günorta Koreýadaky Olimpiada gatnaşmagyna rugsat bermegine garaşylypdy.


text:
Taýýarlan web sahypalaryňyzy ýüklemek üçin bir ýer gerekdir. Saýtyňyzyň işlemegi üçin sazlanan serwerlerde siziň üçin aýrylan ýere hsoting diýilýär. Hosting hyzmaty kompýuterlerden has güýçli bolan serwer diýdigimiz enjamlaryň üsti bilen işleýändir. Serwerler elmydama açyk we günüň her sagady elýeterli bolmagy zerurdyr.
Size gije sagat 03:00-de bolsada kompýuteriňizden www.owrenmeli.biz salgysyna gireniňizde web saýty garşyňyza gelýän bolsa o wagtda siziň kompýuteriňiz biziň serwerimize baglanyp biziň saýtymyza degişli maglumatlary siziň kompýuter ekranyňyza çykarýar diýmekdir. Ynha şunyň üçin hem serwerleriň elmydama açyk we internede bagly bolmagy zerurdyr.
Serwerler datacenter diýenimiz şahsy otaglarda saklanýandyr. Bu otaglarda elmydam bir sistem injeneri, generator, sowadyjy, metro internet ( ýokary tizlikde internet) bolmagy gerekdir. Bu ähli materiallar bir ýere birlikde gelenlerinde serwer hosting hyzmaty işe girýändir.
Mundan başga-da hem maillar hem bu serwerleriň üsti bilen işlär. Hosting hyzmaty domainiň dns üstünden serwere birikdirilmesi bilen işleýändir. Hem web sahypalary hem mail salgylary serwer üstünden ip protokoly bilen siziň kompýuteriňize aragatnaşyk gurýandyr. Häzirki wagtda birnäçe firmalar hosting hyzmatyny ýöretmekde we size alan domain adynyň aktiw ýagdaýa getirilmegi üçin ýer berýändir. Bu ýer aýlyk ýada ýyllyk bolup arenda şekilde ýöredilýändir.
Täze web sahypa açmak üçin gerekli bolanlar:
Domain ady we Hosting web dillerini bilmeýän bolsaň taýýar bir web sahypa.
Indiki ýazgylarymyzda täze bir saýt açmak hakynda….
2,479 gezek okaldy


text:
Adam hukuklaryny goraýan HRW we “Türkmen inisiatiwasy” guramalary garaşsyz žurnalist Soltan Açylowanyň Türkmenistanda öz professional işi zerarly yzygiderli ýanalýandygyny aýdyp beýanat çap etdi we Aziýanyň Olimpiýa geňeşiniň ýobaşçylaryny Türkmenistanyň hökümetinden Aşgabatda geçjek Aziýa oýunlaryndan öň we soň žurnalistleriň öz işlerini gorkusyz ýerine ýetirmegine şert döretmek talaby bilen ýüzlenmäge çagyrdy.
Azatlyk radiosy, ýerli habarçynyň öz sözlerine salgylanyp, žurnalist Soltan Açylowanyň soňky wagtlarda yzygiderli ýanamalara, gorkuzmalara sezewar edilýändigini habar beripdi.
Adam hukuklaryny gorýan iki guramanyň bilelikde ýazan hatynda Aziýanyň Olimpiýa geňeşiniň Azat Ýewropa/Azatlyk radiosynyň Türkmen gullugynyň žurnalisti Soltan Açylowa hüjüm edilmegi we fiziki öç almak haýbatynyň atylmagy barada öz pikirini aýtmagyna, Aşgabada Olimpiýa hartiýasynyň metbugat azatlygyny hormatlamgy talap edýändigini ýatlatmaga çagyrylýar.
“Aziýanyň Olimpiýa geňeşiniň ýolbaşçylarynyň Türkmenistanda garaşsyz sesleriň bogulmagyna we basylyp ýatyrylmagyna reaksiýa bildirmegi, adalatsyzlyk bilen azatlykdan mahrum edilen žurnalistleri azat etmäge çagyrmagy we hökümetden metbugatyň doly azatlygynyň berjaý ediljegi barada kepillik almagy zerur” diýip, hatda aýdylýar.
Adam hukuklaryny goraýan “Türkmen inisiatiwasy” guramasynyň başlygy Farid Tuhbatulliniň sözlerine görä, Aziýanyň Olimpiýa geňeşi Olimpiýa hartiýasynyň degişli düzgünleriniň berjaý edilmeginde jogapkärçilik çekýär, muňa azat metbugat ýörelgeleri, adam mertebesini sylamak hem girýär we ol - AOG bulary goramaga borçly.
“AOG Aşgabatdan Açylowanyň we beýleki garaşsyz habarçylaryň öz professional işini soňuny alada etmezden we esassyz gatyşylmazdan amala aşyrmagyna mümkinçilik döretmeli” diýip, Tuhbatullin aýdýar.
“Türkmen häkimiýetleriniň ýurtdaky az sanly žurnalistler babatda edýän hereketleri örän geň galdyrýar, sebäbi olar hakykatdanam örän we örän az. Ikinji tarapdan, özlerinden öňküler türmä basylsyn ýa Türkmenistany terk etmäge mejbur bolsun, bu hili žurnalistler hemişe peýda bolar, dörär. Sebäbi tebigat şeýle gurnalan, hemişe adalat isleýän we özlerine elýeterli usulda ony gazanmaga çalyşýan adamlar hemişe tapylar” diýip, Tuhbatullin Wenadan telefon arkaly beren gürrüňinde aýtdy.
Şeýle-de ol žurnalistikanyň has aktual, has kabul ederlik, şol bir wagtda hemmeler, şol sanda häkimiýetler üçinem has hoşniýetli kärdigini belledi we “olary yzarlamaly däl, goldamaly” diýdi.
Iki guramanyň bilelikde ýazan hatynda 67 ýaşyndaky Soltan Açylowanyň Azatlyk radiosy bilen hyzmatdaşlyk edýändigi, bu radionyň Türkmenistan hakynda türkmençe yzygiderli garaşsyz habarlary berýän ýeke-täk habar serişdesidigi bellenilýär.
Hukuk goraýjylar Açylowanyň ýurtdaky sosial prblemalar, saglygy sajklaýyş pudagyndaky meseleler, agyz suwunyň ýetmezçiligi we beýlekiler barada habar berýändigini, şonuň bilen bir wagtda onuň öz kärdeşleriniň aglabasy ýaly, ençeme gezek gorkuzmalara we ýanamalar sezewar edilendigini nygtaýarlar.
“27-nji iýuldan 31-nji iýula çenli, birnäçe günüň dowamynda, Açylowa gazaply basyşa we haýbatlara, şol sanda näbelli erkek adamlar tarapyndan fiziki öç almak haýbatyna sezewar boldy, olar ondan žurnalistlik işiniň aýrylmaz bölegi bolan fotosurat almak işini bes etmegi talap etdiler” diýip, “Türkmen inisiatiwasy” we HRW guramalary ýazýar.
Şeýle-de hatda Türkmenistanyň döwlet eýeçiligindäki habar serişdeleriniň gazaply çäklendirme ýagdaýynda işleýändigi, bu ýurtda “garaşsyzlyk, plýuralizm barada asla gürrüň edip bolmajakdygy” bellenilýär.
Mundanam başga, hukuk goraýjy guramalar “Türkmenistanyň alternatiw habarlary” proýektiniň aktiwisti Gaspar Matalaýewiň kezzaplyk baradaky galp aýyplamalar esasynda türmä basylandygyny, hakykatda onuň günäsiniň adamlaryň pagta ýygmak kampaniýasyna zor bilen çekilmegine monitoring, gözegçilik etmekden ybarat bolandygyny ýatladýarlar.
“Azatlyk” radiosynyň ştatdan daşary habarçysy Saparmämmet Nepesgulyýew 2015-nji ýylyň 7-nji iýulyndan bäri, galyplaşdyrylan neşe maddasy aýyplamasy esasynda, üç ýyl türme möhletini çekýär” diýip, hukuk goraýjylar onuň hem hakykatda bar günäsiniň ýurt içinden sosial problemalar barada habar taýýarlamak bolandygyny aýdýarlar.
Ýurtda internet elýeterliligi, hemişekileri ýaly, örän çäkli we döwlet tarapyndan berk kontrollykda saklanýar. Häkimiýetler köp ýyllaryň dowamynda raýatlary hususy hemra antennalaryny söküp aýyrmaga hem-de döwlet tarapyndan kontrollyk edilýän, adamlary garaşsyz maglumat çeşmelerinden doly kesýän TW paketine abuna ýazylmaga mejbur edýärler diýip, Hatda bellenýär.
“Metbugat azatlygyny gazaply çäklendirmegiň taryhy we garaşsyz habarçylary we aktiwistleri hem ýurduň içinde, hem ýurt çäginden daşarda yzygiderli ýanamak praktikasy Açylowa edilen soňky hüjümiň häkimiýetleriň tankydy sem etmek babatdaky nobatdaky synanaşygydygyna şübhelenmäge ýer goýmaýar diýip, AHTI we “Hýuman Raýts Wotç” guramasy aýdýar.


text:
2 Mart 2017 Perşembe
Altyn Asyr Oba Ýerlerinde Ykjam Aragatnaşygyň Hilini Gowulandyrmak Maksady Bilen 2G we 3G Ülüňli Beketleriň Ýenede 100-sini Oturdar
Ýurdumyzyň öýjükli “Altyn Asyr” aragatnaşyk ulgamynyň belgileriniň sany artdyrylýar. Eger-de, 2007-nji ýyldas bu ulgamdan peýdalanýanlaryň sany 35 müňe deň bolanlygyndan, häzirki wagta çenli olaryň sany 5 milliona ýetdi.
Diňe geçen ýylyň dowamynda öýjükli aragatnaşyk ulgamynyň hyzmatyndan peýdalanýanlaryň sany 430 müň artdy, Internete peýdalanyjylaryň 198 müňden gowragy birikdirildi.
Ýurdumyzda öýjükli aragatnaşyk ulgamynyň köp şahaly görnüşi üstünlikli işleýär. Häzirki wagtda aragatnaşygyň bu görnüşi ýurdumyzyň çäginiň 97 göterimini eýeleýär. 2016-njy ýylda binýatlaýyn beketleriň 160-sy gurnaldy.
Türkmen hünärmenleri tarapyndan alysda ýerleşýän oba ýerlerinde öýjükli aragatnaşygy ösdürmegiň maksatnamasy işlenip taýýarlanyldy. Diňe Ahal welaýatynyň obalarynda aragatnaşygyň hilini gowulandyrmak maksady bilen şu ýyl 2G we 3G ülüňli beketleriň 40-sy gurnaldy. Ýokary hilli aragatnaşyk hyzmatyny üpjün etmek üçin beýleki welaýatlarda hem öýjükli aragatnaşyk beketleriniň ýene-de 60-sy oturdylar.
http://www.turkmenhabargullugy.com/altyn-asyr-oba-yerlerinde-ykjam-aragatnasygyn-hilini-gowulandyrmak-maksady-bilen-2g-we-3g-ulunli-beketlerin-yenede-100-sini-oturdar/
Kaydol: Kayıt Yorumları (Atom)


text:
Bangkok aeroporty barada giňişleýin maglumatlary internetten tapyp bilersiňiz. Men esasan öz synlarymy ýazmakçy.
Aziýanyň adam geçirijiligi boýunça 3-nji iň uly aeroporty. 2010-njy ýylda 42.7 million ýolagçy geçen. (çeşme: Wikipedia)
Bangkokda iki sany halkara aeroport bar. Suvarnabhumi (Suwanapum) täzesi we ulusy. Aeroport diýilende esasan Suvarnabhumi barada gürrüň edilýär, ýöne şonda-da taksi tutanyňyzda aeroportyň adyny aýtmasaňyz taksi sürüjileri kellesine görä äkidiberýärler.
Aeroportyň girişinde, ýurduň ähli künjeklerinde bolşy ýaly, patyşanyň dürli ýaşlardaky suratlary garşy alýar.
Aeroport 4 Gatdan (Level) ybarat. Iň aşakky gat gelen ýolagçylaryňky, ýokarkysy bolsa gidýän ýolagçylara we tranzit bölümine niýetlenen.
Terminalyň içine gireniňde registrasiýa we bagaž tabşyrylýan ýerler bar.
TürkmenhowaýollarynyňkyP hatarda ýerleşýär.
Taýlandyň ähli ýerinde boluşy ýaly terminallar hem heýkeller (putlar) bilen garşy alýar sizi.
Migrasiýa gullugyndan geçip Duty Free bölege geçeniňizde hem uly heýkel bar.
Ýaşuly iň ýokarda durandyr.
Duty Free bölümden birnäçe pursat.
Turistler üçin Goşmaça Salgyt (NDS) yzyna gaýtarylýan ýer hem bar.
Salgydy yzyna almak üçin söwda eden dükanyňyzda blanka doldurmaly. Alan harydy pasport belgisi bilen blanka doldurýarlar. Soň reýse registrasiýadan geçensoň pasport barlagdan geçmän Salgyt Gullugynyň budkasyna barmaly we eliňizdäki blanka möhür basdyrmaly. Möhüri basanynda harydy hem görkezmegiňizi soraýarlar. Ahyry pasport barlagyndan geçensoň, ýagny resmi Taýland serhedinden geçensoň suratda görkezilen ýerde NDS-i yzyna alyp bilýäňiz.
Tranzitte kä wagtlar birnäçe sagat garaşmaly bolýan. Men özim iki gije geçirdim tranzitte. Köp wagt garaşanyňda elbette ajygýaň. Naharlanar ýaly ýer kän weli, halal nahar berýän ýer tapmak kyn.
Duty Free-niň F bölüminde “Food Corner” (Iýmit ýa-da Nahar Burçy) bar, şol ýerde kiçijek kafeler bar. X-press Kebap, Canadian Pizza we Ichiban (ýapon tagamlary) kafeler halal nahar berýärler. Üçüsem bir ýerde, ofisiantlaram bir. Stola oturanyňda eliňize 3 sany menýu berýärler.
Garnyňy doýuransoň uçar wagtyň gelýänçe dynç almaly.
Men bul ýumşak kreslolary iň soňunda tapdym. 8 sagatlap gije tentän ýerim galmandy. Ahyry uçara münilýän ýere golaýlanymda ýumşajyk kreslolary gördim. Indiki gezek hem gijeläp garaşmaly bolsam näme etjegimi bilýän le.
Tranzit bölüminden pursatlar.
Aşakda – gelýän ýolagçylar.
Fly Emirates Airbus A 380. Iň uly ýolagçy uçary.
Uçara geçilýän iň soňky garaşylýan ýer.


text:
Global Perspektiwa 06 Böleklere Bölünen Şahsyýetler
Ankara Ýyldyrym Baýezyt Uniwersitetiniň Syýasy Ylymlar Fakultetiniň Dekany Prof.Dr. Kudret Bülbüliň tema boýunça synyny dykgatyňyza ýetirýäris…
Böleklere Bölünen Şahsyýetler
Barha bölünýän degişlilikler adamzady nirä alyp gider?
Ýaşan döwrümize, wakalara ser salanymyzda 1-nji Jahan urşundan ozalka nähili meňzeýär! Başdan geçirilýänlerden netije çykarylman halatynda bolsa “taryh gaýtalamakdyr” diýilýär.
Sözüň doly manysynda ýüz ýyldan ozal dünýäni täze şahsyýetler, täze degişlilikler hamala diýersiňiz ýakyp-ýandyrýardy. İmperial şahsyýetlere söweş yglan edilipdi. Her bir sebitden esasy bölegi düýpsiz, täze, taryhsyz, emele usulda döredilen şahsyýetler çogup çykýardy. Netijede belli aralyklar bilen Osman, İňlis, Awstriýa, Wengriýa ýaly ähli imperiýalar dargady.
Ankara Ýyldyrym Baýezyt Uniwersitetiniň Syýasy Ylymlar Fakultetiniň Dekany Prof.Dr. Kudret Bülbüliň tema boýunça synyny dykgatyňyza ýetirýäris…
Dünýä gynansagam fransuz ynkylabynyň we nasionalizminiň dünýäniň başyna inderen belasyndan halas bolup bilenok. Şol hassalyk tolkunlar görnüşinde bütin dünýäni zäherlemäge dowam edýär. Dünýäniň çeken iki jahan urşy ýetmeýän ýaly. Entegem şol bela bütin ýurtlaryň başynda aýlanyp dur.
Daş-töweregimize ser salanymyzda 1-nji Jahan urşundan ozalka meňzeş şertleri başdan geçirýäris. Böleklere bölünen Balkanlary, Gündogar Ýewropa, Ýakyn Gündogar, böleklenmäge tarap barýan İspaniýa…
Diňe bir böleklere bölünen ýa-da bölünmäge tarap barýan döwletler däl. Eýsem täze emele getirilen ölüm howply şahsyýetler bilen, atomlaşan degişlilikler bilen bilelikde bütin sebit partlamaga taýar giňişliklere öwrülýär.
Imperiýalar zamanasynyň geçmegi bilen täze şahsyýetler we täze döwletler bilen dünýäniň eşreti artmady. Tersine has-da böleklenen dünýä bilen ähli ýurtlara abanýan global imperialist güýçler tarapyndan abanýan howp has-da artdy.
Eýsem böleklere bölünen degişlilikler dünýäni nirä alyp giderkä? Etniki we dini bölünşikler nirä çenli dowam ederkä?
Aslyna seredilende bular adamzadyň bilmeýän zady däl. Ýewropanyň feodallyk döwründe, feodal baýlaryň öňünde ýer bilen alynyp-satylan gula öwrülen adamzadyň başdan geçirenleri hemmelere mälim.
Osman döwletinden ozal Anadoly hanlyklary döwründe adamlar nähili we nirä çenli erkin hereket edip bilýärdiler?
Döwletleriň, şahsyýetleriň, degişlilikleriň bölünmegi adamzada ykdysadyýet, söwda, saglyk, bilim, syýahat taýdan gündelik durmuşy has-da agyrlaşdyrmakdan başga näme getirip biler?
Adamy sosiallaşdyrýan, özüni uly jemgyýetleriň bir bölegi hökmünde duýmagyna sebäp bolýan mega şahsylyklar bölündigi saýyn adam has-da ýalňyzlaşar. Ol köp sanly psihiki, sosiologik, patologik meseleleriň ýany bilen düýpli howpsyzlyk meselelerini hem ýüze çykarar. Şu günki günde ähli döwletleriň anyklamakda, kesgitlemekde kynçylyk çekýän jenaýat toparlary, terror guramalary bir adamlyk ýa-da kiçi toparlardan emele gelýän terror guramalarydyr. Böleklere bölünen, atomlaşan şahsyýetler we degişlilikler bilen aslyna seredilende belkem şahsyýetsizleşip, ähli gymmatlyklardan çetleşen ýa-da öz kiçijik fanusynyň içinde özüne mahsus gymmatlyk döreden adamdan ýa-da kiçi topardan howply zat bolup bilermi?
Indi sebitimiziň, adamzadyň we dünýäniň çekýän ejiri ýeterlik bolmadymy? Zulum çekýän milletler we sebitler has-da bölünip, ýönekeýje etniki we dini rasizm ugrunda ýene-de näçe jerime çekmeli bolar? Global şer güýçleriň “bölekle, bölejiklere böl, dolandyr” duzagyna ýene-de näçe wagt düşmeli? Şol etniki we dini rasizm ne rasional, ne ynsanperwer, ne ahlaky ne-de yslamydyr.
Eger şeýle bolsa Nejip Fazyl ýaly; “duruň eý mähelle, bu ýoluň soňy ýok/götersem ellerimi gaýçy kimin açyp” diýip, çagyryş etmeli. Adamzat üçin böleklere bölünmegi, çetleşmegi däl, eýsem bitewileşmegi, jebisligi üpjün etjek şert, düşünje, garaýyş tapmaly. Bölünmek, men-menlik däl, bölüşmek, ahlakly, kadaly çemeşme, ärdem gerek. Ähliumumy, gumanitar, ahlakly, yslam gymmatlyklary bilen, parahat we asuda ýaşamagyň ugruna çykmaly. Şol ugurda syýasat alynyp barylmaly.
Emmä nähili?
Aslyna jogaplar näbelli däl. Emma iş ýüzüne geçirmek kyn. Sabyr bilen, erjellik bilen iş ýüzüne geçirilmeli.
Ilki bilen ähli ýurtlar öz içindäki etniki, dini, ideologik gatlaklar boýunça jebisleşdiriji syýasat alyp barmaly. Eger alyp barýan bolsalar ýalňyş mysallara we ýazgarmalara garamazdan şol syýasatdan egilşik etmeli däl. Derwiş Ýunusuň aýdyşy ýaly ýaradylany ýaradan üçin söýmeli.
Şeýle syýasatlar alynyp barylýan bolup biler. Emma ýeterlik däl. Şol sebäpli ikinjisi hasam möhüm: Adam hukuklary, başlangyç haklar we azatlyklar daşary syýasatyň serişdeleri hökmünde pedalanylmaly däl. Käbir ýurtlardaky ähli strategik serişde hökmünde garaýan şer güýçleri, başga ýurtlardaky tapawutlyklary şol ýurtlara zeper ýetirmegiň iň gymmatsyz usuly hökmünde görmeli däl. Şol tapawutlyklar şol ýurtlara urmak üçin pursat hökmünde görülmeli däl.
Bilýän, bu aýdýanlarym köp sanly adam üçin, häzirki bähbide esaslanýan daşary syýasat we syýasy hakykat taýdan diňe bir maslahat hökmünde görüler. Hawa, şeýle pikir edýänler global imperialist aktýorlaryň işleri we maksatlary taýdan diýseň mamla. Eýsem “döwrebap dünýäniň syýasy hakykaty” şeýle bolany üçin gymmatlyga esaslanýan çagyryş bermälimi? Adamzady hemmeler üçin gowulyga çagyrmalymy? Makro syýasatlar kesgitleýiji güýçde bolmasalar hem her bir ýurtda döwletiň içinde we daşynda şübhesiz sagdyn pikire eýe gatlaklar bardyr. Uzak möhletde elmydama gowular üstün çykar…
Ankara Ýyldyrym Baýezyt Uniwersitetiniň Syýasy Ylymlar Fakultetiniň Dekany Prof.Dr. Kudret Bülbüliň tema boýunça synyny dykgatyňyza ýetirdik.


text:
Laws
TÜRKMENISTANYŇ KANUNY
«Milli taryhy-medeni mirasyň obýektlerini goramak hakynda» Türkmenistanyň Kanunyna üýtgetmeler girizmek hakynda
3-nji maddanyň 3-nji bendinde «welaýatlaryň, welaýat hukukly şäherleriň, etraplaryň, etrap hukukly şäherleriň, etrapdaky şäherleriň, şäherçeleriň, geňeşlikleriň» diýen sözleri «welaýatlaryň, etraplaryň, şäherleriň, şäherçeleriň we obalaryň» diýen sözlere çalşyrmaly;
TÜRKMENISTANYŇ KANUNY
Türkmenistanyň käbir kanunçylyk namalaryna goşmaçalar we üýtgetmeler girizmek hakynda
1. 2008-nji ýylyň 23-nji oktýabrynda Türkmenistanyň Kanuny bilen tassyklanylan Türkmenistanyň Söwda deňiz gatnawynyň kodeksinde (Türkmenistanyň Mejlisiniň Maglumatlary, 2008 ý., № 4, 54-nji madda; 2014 ý., № 1, 49-njy madda; 2016 ý., № 1, 13-nji madda):
TÜRKMENISTANYŇ KANUNY
«Awtorlyk hukugy we gatyşyk hukuklar hakynda» Türkmenistanyň Kanunyna goşmaça girizmek hakynda
«81-nji madda. Awtorlyk hukugynyň obýektleriniň hasaba alynmagy
TÜRKMENISTANYŇ KANUNY
«Ýer hakynda» Türkmenistanyň bitewi Kanunyna üýtgetmeler girizmek hakynda
1. Preambulany şu görnüşde beýan etmeli:
TÜRKMENISTANYŇ KANUNY
«Milli taryhy-medeni mirasyň gozgalýan gymmatlyklaryny goramak, äkitmek we getirmek hakynda» Türkmenistanyň Kanunyna üýtgetmeler girizmek hakynda
5-nji maddanyň mazmunynda «döwlet dolandyryşynyň ygtyýarlandyrylan» we «ýerli häkimiýet» diýen sözleri degişlilikde «ýerine ýetiriji häkimiýetiň ygtyýarlandyrylan» we «häkimiýetiň ýerli edaralary» diýen sözlere çalşyrmaly;
TÜRKMENISTANYŇ KANUNY
Türkmenistanyň käbir kanunçylyk namalaryna üýtgetmeler girizmek hakynda
1. 2012-nji ýylyň 4-nji awgustynda kabul edilen «Şypahana işi hakynda» Türkmenistanyň Kanunynda (Türkmenistanyň Mejlisiniň Maglumatlary, 2012 ý., № 3, 61-nji madda):
TÜRKMENISTANYŇ KANUNY
Terrorçylyga garşy hereket etmek hakynda
I BAP. UMUMY DÜZGÜNLER
TÜRKMENISTANYŇ KANUNY
Harby gullukçylaryň hukuk ýagdaýy hakynda
I BAP. UMUMY DÜZGÜNLER


text:
Daşkentde özbek we türk kompaniýalarynyň gatnaşmagynda Özbek-türk işewürlik maslahaty geçirildi. Bu barada Özbegistanyň Söwda-senagat palatasy habar berdi.
Çäräniň maksady özbek we türk kompaniýalarynyň arasyndaky söwda gatnaşyklary ösdürmekden we bilelikdäki kärhanalary döretmekden, täze inwestisiýa taslamalary durmuşa geçirmekden ybaratdyr.
Işewürlik maslahatynyň dowamynda özara gatnaşyklary ösdürmegiň we iki döwletiň işewürleriniň gatnaşyklaryny pugtalandyrmagyň meseleleri ara alnyp maslahatlaşyldy.
Özbegistanda türk kompaniýalarynyň we firmalarynyň 500-si hereket edýär. Diňe 2017-nji ýylda Özbegistanda türk inwestisiýasynyň gatnaşmagynda 20-den gowrak kärhana döredildi. Ýene-de 53 kompaniýanyň wekilhanasy işe girizildi.
Materialy “www.uzdaily.uz” saýtynyň maglumatlary esasynda taýýarlan Goçmyrat ORAZBERDIÝEW, žurnalist.
Daşkentde Özbek-türk işewürlik maslahaty geçirildi
Daşkentde özbek we türk kompaniýalarynyň gatnaşmagynda Özbek-türk işewürlik maslahaty geçirildi. Bu barada Özbegistanyň Söwda-senagat palatasy habar berdi.


text:
Garagumyň Üňüz aňyrsynyň günbatar bölegi we „Altyn asyr“ Türkmen kölüniň Daşoguz golunyň golaýyndaky Gaplaňgyr düzlügi türkmen tebigatynyň geň-enaýy ýerleriniň biridir. Malýap bilen Türkmen kölüniň esasy zeýkeşine guýýa Daşoguz golunyň arasyndaky tebigatyň näzik we syrly dünýäsine syn edeniňde çölüň parahat durmuşyna aşyk bolmazlyk mümkin däl. Çöle bir çyksaň onuň uç-gyraksyz giňişligine, alaň-açyk gözýetimine, ýyldyzlary petreşýän asmanyna, päkize howasyna we otlaryň hoşboý ysyna maýyl bolup, ýene bu ýerlere dolanasyň gelýär.
Bu ýerleriň birnäçe köli sepleşdirýän zeýkeşler bilen suwlylandyrylmagy süýrenjilerdir suwda ýüzýän hem-de suwuň golaýynda ýaşaýan, şeýle hem ýabany guşlar ýaly her dürli biologik köpdürliligi kemala getirýär. Kölleriň üstünde gaýmalaşyp ýören kümüşsow çarlaklara, ak we çal hokgara bakyp gözüň doýmaýar. Ganatly ýyrtyjylar–adaty göwenek, batga gulatysy, depe syçançysy hem daş-töwerege esewan edip, aw gözlegine çykandyr.Baýguşam jüýjelerine berer ýaly äwip-säwip kaňkap ýören alaka duşaýmazmyka diýip pyrlanýandyr. Säher-saba tämiz howada ýaňlanýan torgaýyň näzik owazy keýpiňi çag eder. Gyzylguýruk boz syçan, sary alaka, ýalman ýaly gemrijiler hinini gümelgelreden doldurandyr. Çakganja kawkaz we çöl hažžyklary, suwulganlardyr takyrälemler çar ýana alakjap-ylgaşlap ýörendirler. Bu ýereleriň hojaýyny çal zemzen bol haşşyldysy bilen töweregini gorkuzjak bolýarndyr.
Çöl bilen suwuň galtaşýan ýerlerinde gyrymsy ösümliklerdir jeňňeller kemala gelýär. Bu ýerlerde hyşşalar, gamyşdyr şorçaýyr örç alýar. Olaryň gapdalyndaky gara sazaklar ýerasty suw golýa ýerlerde gögerýär. Eger suw bar bolsa sazak arryk şykgy, gipsli ýada şor ýerlerde-de, ýönekeý çal toprak ýerlerde-de jöwzaly yssy tomus aýlaram şahalaryny ýaýbaň ýaýyp gök öwsüp oturandyr. Haýal ösýän gara sazakdyr ojaryň 70 we ondanam köp ýyllyk ömri bar, olar 8 metre çenli ösüp, beýleki ösümlikleri yssydadyr aňzakdan goraýarlar, şeýle hem jandarlara sümelgedir iýmit hembolup dur.
Bu taýda ownujak guşjagazlar jöwzadan gizlense, gemrijiler mör-möjek gözleýändir, sülgünlerdir towşanlar çagasyny gizlär, toýnakly haýwanlar otlamaga geler.
Sazaklaryň aşagynda, esasan tomus-güýz aýlary gögrýän bir ýyllyk otlar bolup, köpsanly oňurgasyz jandarlardan dolydyr. Gara sazak toprak-jowa şertleine çalt uýgunlaşýar. Zeňňi baba köli ýaly jülge kysmy ýerlerde gür, çal-mele toprakly gyrlarda we Gaplaňgyrda bolsa pessejikden seýrek ösýändir.


text:
Ermenistanda geçirilen saýlawlarda Ermenistanyň Beýik Britaniýadaky ozalky ilçisi Armen Sarkisýan ýeňiş gazandy. Ol 1996-1997-nji ýyllarda ýurduň premýer-ministri wezipesini ýerine ýetiripdi. Täze Prezident häzirki döwlet ýolbaşçysy Serž Sargsýanyň ygtyýarlyklary tamamlanandan soň, 9-njy aprelde öz wezipesine girişer. Bilşimiz ýaly, häzirki döwlet ýolbaşçysy Serž Sargsýan 2008-nji ýylyň baharynda bu wezipä saýlanypdy. Armen Sarkisýan Respublikan partiýasy we “Daşnaksutýun” ermeni ynkylap federasiýasynyň birleşigi tarapyndan hödürlendi. Parlamentiň 90 wekili razylygyny, 10-sy bolsa, garşylygyny bildirip, ses berdiler.
– Men öňümizdäki ýedi ýylyň içinde Ermenistanyň Prezidenti wezipesinde uly işleri berjaý etmegi meýilleşdirýärin – diýip, saýlawlardan soň Armen Sarkisýan belläp geçdi.
Serž Sargsýanyň prezidentlik ygtyýarlyklary tamamlanandan soňra, Ermenistan Parlament respublikasy gurluşyna geçip, onuň baştutany premýer-ministr bolar. Bilermenler Armen Sarkisýanyň syýasatçy, diplomat, işewür hökmünde, şeýle hem onuň Ýewropa Bileleşigi ýurtlary bilen gyzyklanmalaryny nazara alyp, özüniň tejribesini ýurda maýa goýumlaryny çekmäge peýdalanjakdygyny öňe sürýärler.
Armen Sarkisýan eýýäm bu mowzuk boýunça pikirini aýdyp, Ermenistanyň Ýewraziýa ykdysady bileleşigine girmegini we Ýewropa Bileleşigi bilen hyzmatdaşlyk hakyndaky çarçuwaly ylalaşyga gol çekilmeginiň dogry ädimdigini mälim etdi. Şeýle hem, onuň sözlerine görä, Ermenistanyň “Tehnologiýa merkezi” bolmagy üçin ähli mümkinçilikler bar.
Prezident saýlawlary geçirildi
Ermenistanda geçirilen saýlawlarda Ermenistanyň Beýik Britaniýadaky ozalky ilçisi Armen Sarkisýan ýeňiş gazandy. Ol 1996-1997-nji ýyllarda ýurduň premýer-ministri wezipesini ýerine ýetiripdi. Täze Prezident häzirki döwlet ýolbaşçysy Serž Sargsýanyň ygtyýarlyklary tamamlanandan soň, 9-njy aprelde öz wezipesine girişer. Bilşimiz ýaly, häzirki döwlet ýolbaşçysy Serž Sargsýan 2008-nji ýylyň baharynda bu wezipä saýlanypdy. Armen Sarkisýan Respublikan partiýasy we “Daşnaksutýun” ermeni ynkylap federasiýasynyň birleşigi tarapyndan hödürlendi. Parlamentiň 90 wekili razylygyny, 10-sy bolsa, garşylygyny bildirip, ses berdiler.


text:
Oba hojalyk önümçiligi üçin ýeňillikli
Türkmenistanyň Prezidentiniň kararlaryna laýyklykda döwlete dahylsyz bölegine Oba hojalyk önümçiligi üçin ýeňillikli.
Oba hojalyk önümçiliginde peýdalanmak üçin täze ýerleri özleşdirmek we taşlanan ýerleri dikeltmek, öz oba hojalyk önümçiligiňi ösdürmek we giňeltmek, gaýtadan işläp taýýarlanylýan önümiň göwrümini artdyrmak, şol sanda oba hojalyk tehnikasyny edinmek, mal ýataklary, fermalary, kiçi-önümçiligi gurmak, mallary, öý guşlaryny, ot-iýmleri, weterinariýa derman serişdeleri, ösümlikleri goramagyň himiki serişdelerini, mineral dökünleri, tohumlary, şitilleri, agaç nahallaryny satyn almak üçin berilýär.
Girew emlägi höküminde şeýle-de karz serişdeleriniň hasabyna alnan we Türkmenistana getirilen (satyn alnan mallardan we guşlardan başga) emläk hyzmat edip biler we onuň doly bahasynyň 70%-den artyk baha kesilmeýär.


text:
Gadyrly dostumyz we joramyz!
Sen saglyk baradaky maglumatlary türkmen dilinde beýan edýän saýta girdiň. www.saglyk.org girdeji üçin döredilen başlangyç däl-de, eýsem Türkmen köpçüliginiň saglyk, sagdyn durmuş baradaky bilimini we düşünjesini gowulandyrmak we artyrmak, köpçülige adam saglygyna, daşky gurşawa degişli meseleler babatda öz pikirlerini beýan etmäne mümkinçilik bermek missiýasy bilen döredilendir. Şeýle-de saýt dürli ýurtlarda ýaşap turkmen dilinde gepleýän we şeýle kynçylyklar babatda aladalanýan adamlar bilen hyzmatdaşlyk açmagy göz oňünde tutýar.
Biziň esasy maksadymyz seniň maşgalaňyň we tutuş jemgyýetiň saglyk ýagdaýyny gowulandyrmaga ýardam berjek döwrebap we ygtybarly maglumatlary saýlap, olary sada dilde okyjylarymyza ýetirmekden ybaratdyr.
Web-saýt lukmançylyk maglumatlaryň hemmeler üçin elýeter bolmagynyň wajypdygyna, saglyk babatda dogry çözgütleri kabul etmegiň möhümdigine ynanýan adamlar tarapyndan 2010-nji ýylda döredildi. Biziň maksadymyz ýerlikli we mümkin usullar arkaly saýtyň okyjylarynyň talaplaryny kanagatlandyrmakdan ybaratdyr. Sen saýtyň sahypalarynda makalalar, hünärmenleriň teswirleri, köpçüligiň bellikleri we teswirleri bilen tanşyp bilersiň. Bularyň ählisi özüňe gerek maglumatlary aňsat tapyp bilmegiň üçin niýetlenendir.
Saýtda halk köpçüligi saglyga we daşky gurşawa degişli bolan meseleleri teswirlemäge, öz pikirlerini paýlaşmaga we dogry çözgüt ugrunda jedelleri alyp barmaga çagyrylýar. Öz saglygyňa we daş-töweregiňdäki adamlaryň saglygyna täsir edýän möhüm meseleler boýunça ýazylan 400-den gowrak makalalary we 300-den gowrak okyjylardan gelen sowallara lukmanlaryň jogaplaryny okap bilersiňiz. Mundan başga-da, saýtyň işgärleri: önelgelilik saglygyny we hukugyny goramak, arassaçylyk, neşekeşlik we inçekesel boýunça ýörite ýazylan makalalaryň toplumyny taýýarlady.
Eger sen biziň bilen hyzmatdaşlyk etmäge isleg bildirseň, şu aşakdakylary edip bilersiň:
1. Saýtyň işine goşul we ony golda. Gyzykly pikirleriň bilen paýlaşmak üçin, Bize goşul atly sahypany oka, Siziň www.saglyk.org barada bilmeli zatlaryňyz we Okyjylardan www.saglyk.org barada iň köp gelip gowuşýan sowallar we olara jogaplar bilen tanyş!
2. Her makalanyň ahyrynda öz pikiriňi, soraglaryňy, makala boýunça teswir ýaz.
3. Saglyk.org Facebook-da, Twitter-da we V-Kontakte sosial ulgamlarynda tapyp goldawyňy görkez. Salgyny dost-ýarlaryň, joralaryň bilen paýlaş.
4. Makalalary ýazmak we biziň bilen hyzmatdaşlyk etmäge isleg bildirýän lukmançylyk işgärlerini we başga ugurlar boýunça işleýän hünärmenleri saýtymyz bilen tanyşdyr. Hyzmatdaşlygyň düzgünleri bilen sahypada tanşyp bilersiň.
5. Maşgala Saglygy hem-de Amaly Gollanma: Daşky Gurşaw we Adam Saglygy atly türkmen diline terjime edilen iki kitaby oka we olary başgalara ýetirmgä kömek et. Bu kitaplaryň asyl nusgasy Where There is no Doctor we A Community Guide to Environmental Health Hesperian fondy tarapyndan iňlis dilinde neşir edildi.
Maşgala Saglygy kitaby amaly maslahatary bermek bilen, umumy keselleri anyklamak, olary bejermek we öňüni almak boýunça peýdaly maslahatlary sada dilde okyja ýetirýär. Kitapda sagdyn iýmitlenmä, ýokanç kesellere, keselleriň öňüni alyş çärelerine, saglyk kynçylyklaryny döredip bilýän keselleriň öňüni almak we olaryň bejeriş usullaryna aýratyn üns berilýär. Maşgala Saglygy kitaby okyja öz saglygy barada dogry çözgüdi kabul etmäge kömek edýär.
Amaly Gollanma: Daşky Gurşaw we Adam Saglygy atly kitap daşky gurşawy goramaga ýardam berýän sada usullary beýan edýar. Şeýlede bu gollanmada saglyk howandarlarynyň, daşky gurşawy goramak ugrunda işleýän işjeňleriň we jemgyýet ýolbaşçylarynyň öz daşky gurşawlaryny goramak iş tejribesinden beýan edilen wakalary, maglumatlary, çäreleri okyjynyň dykgatyna ýetirýär.
6. Saýtyň sahypalarynda Türkmenistanyň saglygy goraýşynyň çäklerindäki amaly maglumatlar, öz hak-hukuklaryň we borçlaryň baradaky maglumatlar sada we düşnikli dilde (Siz öz hak-hukuklaryňyzy bilýäňizmi?) seň dykgatyňa hödürlenýär.
7. Sorag-jogap bukjasy arkaly öz soraglaryňyzy lukmanlarymyza iberip bilersiňiz. Ýöne sorag ibermezden ozal, gaýrat edip, Sorag-jogap bukjasyndan sorag ibermegiň düzgünleri bilen oňat tanyş. Ýygy-ýygydan soralýan soraglar sahypasyny hökman oka!
8. Belki, seniň berjek soragyň ozal kimdir biri sorandyr? Onda ozal berlen soraglary we olaryň jogabyny Sorag-Jogap Süzgüji arkaly gözläp tap. Olary tapmak üçin, haýsydyr bir açary sözi ulanyp bilersiň (mysal üçin, "bagyr", "öýken", "çaga keseli" we başg.)
9. Jemgyýetçilik saglygynyň meseleleri bilen bagly bolan Ses berme soragnamasyny dolduryp bilersiň.
10. Saýtdan lukmançylyk sözlüklerini alyp bilersiň. Olary bize saýtyň okyjysy hödürledi.
11. Web salgylar diýen bölümde jemgyýetçilik saglygyny goramagyň çäklerinde işleýän milli we halkara guramalarynyň sanawyny tapyp bilersiň.
www.saglyk.org salgysyny öz dost-ýarlaryň, joralaryň bilen paýlaşyp, saýtdaky maglumatlary ýurduň çäklerinde we ondan daşarda ýaýratmaga kömek et. Biz elmydama saýtymyzyň işini kämilleşdirmäge ymtylýarys, saýtda ýerleşdirilýän makalalary täzeläp durýarys. Öz teswirleriňizi, soraglaryňyzy, pikirleriňizi This email address is being protected from spambots. You need JavaScript enabled to view it. salgysyna iberiň!
Öýüňiz abadan, janyňyz sag bolsun!
Hormat bilen,
saýtyň işgärler topary.


text:
Turan size ynamdar serwis hyzmaty hödürleýär
Türkmenistanda ýokary hilli hyzmat üçin Turan İnžiner bilen işleşiň. Biz size hyzmat etmekden hoşal bolarys
Çiller (Chiller) gurnama işleri
Çiller (Chiller) gurnama işleri
“Turan Engineering” Hususy kärhanasy Türkmenistanda esasan hem “TRANE” firmasynyň çillerleriniň abatlama, ideg etme işlerini ýokary ussatlyk bilen amala aşyrýar. Enjamlaryň ideg işlerini berjaý edýän toparymyzyň tälimli agzalary Türkmenistanyň islän ýerinde...
Suw sorujylaryny gurnama we ulanylyşa berme işleri
Suw sorujylaryny gurnama we ulanylyşa berme işleri
“Turan Engineering” HK Türkmenistanda suw sorujylaryny gurnamak, ulanyşa bermek, enjamlarda bolup biljek bozulmalary ýüze çykarmak we olary bejermek işlerini hem amala aşyrýar. Kärhana tutuş Türkmenistan boýunça satuw we satyn alnan...
Bize 7/24 jaň edip bilersiňiz
Biz Turan Engineering firmasy bolup Türkmenistanda 7/24 serwis hyzmaty berýäris, bize günüň her wagty jaň edip bilersiňiz. Ýüze çykan meseleleri wagtynda we talaba laýyk çözmek üçin elimizden geleni edýäris.


text:
Londonyň ýangyna garşy göreş boýunça gullugy gazyň syzmagy bilen baglylykda gijeki klubdan we myhmanhanadan 1450 adamyň ewakuasiýa edilendigini habar berdi.
Adatdan daşary gulluklar Britaniýanyň paýtagtynyň syýahatçylyk merkezine 23-nji ýanwarda ýerli wagt bilen daňdan sagat ikide çagyrylypdy.
Ýaralanan adamlar barada maglumat bolmady.
Gaz geçirijide näsazlygyň anyklanandygy habar berildi. Gazyň syzmagynyň netijesinde “Charing Cross” we “Waterloo East” stansiýalary ýapyldy.
Resmiler gazyň syzmagy bilen baglylykda zerur çäreleriň görülmeginden soň stansiýalaryň açyljagyny habar berdiler.


text:
Aşgabatda “Energiýa serişdelerini üstaşyr geçirmek boýunça köptaraplaýyn Çarçuwaly ylalaşyga tarap ýol” atly Halkara energetika hartiýasynyň Forumynyň geçirilmegi energiýa serişdelerini öndürijileriň, üstaşyr geçirijileriň we sarp edijileriň bähbitlerini nazarlaýan energetika ulgamyndaky ählumumy gatnaşyklaryň esasynyň döredilmegini şertlendirýän resminamanyň düzülmeginiň ýolundaky möhüm ädime öwrüldi.
Energetika Hartiýasy dünýäniň energetika giňişligindäki özara gatnaşyklaryň netijeli we deňeçer guralyny döretmekde möhüm orun eýeleýär. Halkara energiýa akymlarynyň ygtybarlylygy, howpsuzlygy uglewodorod serişdeleriniň ugurlarynyň hukuk goraglylygy barha möhüm ähmiýete eýe bolýar. Bu meseläniň anyk çözgüdine umumy kabul edilen köpugurly çemeleşmeleriň, energiýa serişdelerini ugradyjylaryň, üstaşyr geçirijileriň we sarp edijileriň arasyndaky gatnaşyklaryň anyk we üýtgewsiz ýöreleglerini işläp taýýarlamak zerur bolup durýar.
Türkmenistanyň Ministrler Kabinetiniň Başlygynyň orunbasary M.Babaýew forumda çykyş etmek bilen, ýurdumyzyň Energetika Hartiýasy boýunça hyzmatdaşlar bilen anyk taýýarlanylan ýörelgeler, ilkinji nobatda bolsa erkin üstaşyr geçirmek esaslaryndaky özara ýygjam gatnaşyklara taýýardygyny tassyk etdi.
Merkezi Aziýanyň söwda-ulag ýollarynyň çatrygynda möhüm orun eýeleýän we birnäçe halkara hem-de sebitara energiýa taslamalaryny öňe sürýän hem-de ugradyjy ýurt hökmünde tanalýan Tükrmeistan üçin energşetika howpsuzlygy we energiýa göterijileriň durnukly üstaşyr geçirilmegi bilen baglanyşykly meseleleler strategiki taýdan möhüm bolup durýar.
Energetika ulgamyndaky halkara hyzmatdaşlygy Birleşen Milletler Guramasynyň Baş Assambleýasynyň “Energiýa göterijileriň ygtybarly we durnukly üstaşyr geçirilmegi hem-de durnukly ösüşi we halkara hyzmatdaşlygyny üpjün etmekde onuň orny” ady bilen iki kararnamanyň döremegini şertlendiren Türkmenistan BMG, ÝHHG we Energetika Hartiýasynyň Konferensiýasy ýaly halkara guramalarynda öz başlangyçlaryny öňe srýär. Mälim bolşy ýaly, Türkmenistan 1997-nji ýylyň iýul aýynda Energetika Hartiýasynyň Konferensiýasynyň doly hukukly agzasy boldy.
Türkmenistan 2017-nji ýylda Energetika Hartiýasy boýunça konferensiýa başlyklyga saýlanyldy. Ol 2016-njy ýylyň noýabrynda geçirilen 27-nji Konferensiýada yglan edildi. Munuň özi Merkezi Aziýa ýurtlarynyň ählumumy energetika syýasatynyň meselelerini çözmekde möhüm orun eýeleýändigini tassyklaýar. Türkmenistanyň başlyklygy döwründe Energetika Hartiýasy Konferensiýasyna Nigeriýa, Burkina-Faso, Keniýa we Mali ýaly ýurtlar agza boldular.


text:
Paýtagtyň köçelerinde üsti tent bilen örtülen maşynlardan, tentleriň aýrylmagyny talap edip başladylar.
Döwlet ýol gözegçilik gullugynyň işgärleri tentli awtoulaglaryň sürüjilerini saklap, olardan tenti aýyrmagy talap edenlerinde, onyň sebäplerini şeýle düşündirýärler.
“Türkmenistanyň awtomobil ulaglary ministrligne baryp, rugsat hatyny alsaň, soňra awtoulagyňy tentli sürüp bilersiň. Rugsat hatyň bolmasa, tentli awtoulag bilen köçä çykmak gadagan”.
Aşgabatly ýaşaýjy, bu çäklendirme zerarly eýýäm jerime çeken Meretdurdy şeýle rugsady almak üçin, Awtomobil ulaglary ministrligne barandygyny, emma ol ýerde öz meselesiniň çözülmändigini aýdýar.
Oňa: “Häzirlikçe şeýle rugsat berilmeýär” diýip, sowuk jogap beripdirler. Ol tanyş-bilşiň üsti bilen bu meseläni çözmekçi bolanda, munuň bahasynyň tanyşlyk bilen 1500 manat boljagyny aýdylypdyr.
Şeýle serişdäni agyr gören sürüji häzirlikçe şol rugsady alman işlemegi makul bilipdir. Zerurlyk bolup, öz maşynyny tentli süren halatynda polisiýanyň ýol gözegçilik gullugynyň işgärleri tarapyndan ikinji gezek saklanyp, jerime salynandygyny aýdýar.
Tentli maşyn sürýänligiň barada yrs arap saklasalar-da, jerime tölemeli bolanyňda, ulagyňdan başga kemçilikleri tapyp, jerimäni şoňa ýazýandyklaryny ol anyklapdyr.
“Tentini aýyrmandyr diýip, aktda görkezilmeýär, maşyndan başga bir bahana tapyp, şonuň üçin jerime ýazýarlar” diýip, ol sürüji aýdýar.
Şeýle jerimäniň möçberi birinji gezek 100 manat, ikinji gezek 200 manat, üçünji gezek ele düşseň sürüjilik şahadatnamaň eliňden alnyp, täzeden synaga ugradylýar” diýip, ol aýdýar.
Soňky bir aýyň dowamynda awtoulag sürüjilere dürli bahanalar bilen çäklendirmeler girizlip, olary uly möçberlerde jerime tölemäge mejbur edilýändigine ýaşaýjylar ünsi çekýärler.
“Bir ýerde sähel salym awtoulagyňy gözegçiliksiz goýsaňam döwlet awtoinspeksiýasynyň işgärleri bir ýerden çykýarlar-da, seniň bar-ýokdugyna seretmezden, awtoulagyň yzky ýa öňündäki belgisini goparyp aljaklar. Jübiň galyňrak bolmasa, ol belgini gaýtaryp almak başartmaýar. Ýas ýerlerinde, dünýäden gaýdan bendeleriň anna agşamlaryna gatnaşmaga baranyňda-da ulagyňa berk bolmaly. Arada bir tanşymyň öz ýakynlaryndan biriniň anna agşamyna maşgalasy bilen baranda, ýas ýerinden çykýança, awtoulagynyň belgisini alyp gidipdirler” diýip, ýaşy gaýdyşan maşyn eýesi zeýrenýär.
Ýeri gelende ýatlatsak, ýokarda aýdylan tentli maşynlara garşy girizilen gadagançylyk we onuň sebäpleri barada Türkmenistanyň mediasynda hiç hili maglumat berilmeýär. Azatlyk Radiosy Türkmenistanyň awtomobil ulaglary ministrliginden hem bu barada kommentariý almak başartmady.


text:
Şu gün, ýagny 10-njy awgustda ir ertirden Parahat-7 etrapçasynyň ýaşaýjylary öz kranlarynda suwyň kesilendigini bilip galdylar.
Öý uprawleniýeleri tarapyndan hiç bir duýduryş berilmezden, ilat üçin amatsyz wagtda suwuň kesilmegi Parahat-7-niň ýaşaýjylarynda juda nägilelik döredendigini, bu etrapçanyň ýaşaýjysy, 35 ýaşly Dursun aýdýar.
Dursunyň sözüne görä, ol özüniň üç çagasyny her gün irden çagalar bagyna äkidýär. “Ir sagat 5-de turanymda, suwuň kesilendigini bildim. Çagalar ukudan oýanýançalar suw gelmezmikä diýip garaşdym. Emma biz öýden çykýançak, kranlardan suw akmady.
Ýuwnup-ardynmaga suw bolmasa, dar kwartiranyň içinde derrew bildirýär. Arassalyk hajady üçin çagalary daşaryk alyp çykyp, golaýdaky fontanly kanalyň boýuna barmaly boldum. Fontanly kanaldan plastik gaplarda suw alyp, çagalary ýuwundyrdym. Olary ýola salýançam, çagalar bakjadan gijä galmaly boldular, özümem işden gijä galdym” diýip, ýaş ene zeýrenýär.
Aşgabadyň Parahat-4 we 7 etrapçalarynda häli-şindi suwuň ýa-da gazyň kesilmeginden, elektrik togunyň kesilmeginden ýaşaýjylar juda kösenýändiklerini aýdýarlar. Bu ýagdaý geçen hepde-de dowam etdi. “Iň bir öwrenişip bolmaýan ýagdaý bolsa, gazyň, suwuň ýa elektrik togunyň haçan we onuň näçe wagtlyk kesiljekdigini ýaşaýjylara öňünden habar berilmezligi” diýip, Parahat-7 ýaşaýyş toplumyndan 69 ýaşly pensioner Guwanç daýy hem söhbetdeşlige goşulýar.
“Ýaşulular tämizlenip namaz okamaly, ýaş çagalar ýuwunyp-ardynyp bakja gitmeli. Adamlar iýip-içip işe gitmeli, şeýle wagtlarda öýüňde bir owurt suw tapylmasa, onda-da köp gatly jaýlarda, näme boljakdygyny göz öňüne getirip görüň” diýip, Guwanç daýy janygýar.
Şeýle arakesmeden soň, kranlardan akdyrylýan suwuň birnäçe wagtlap hapa hem sary bolýandygyny ýaşaýjylar aýdýarlar. Ony içmeg-ä däl, ýuwunmaga-da ätiýaç edilýändigini ýaşaýjylardan eşitse bolýar. Elektrik togy kesilen halatlarda hem, soňra birden güýçli tok gelmegi bilen elektrik enjamlarynyň hatardan çykýan halatlarynyň bolýandygyny ýaşaýjylar aýdýarlar.


text:
Türkmenistanyň ''Türkmenistan'' döwlet täjirçilik banky
Türkmenistanyň Türkmenistan döwlet täjirçilik banky 1990-njy ýylyň derkabr aýynyň 29-na Türkmenistanyň Prezidentiniň Karary esasynda döredildi. Türkmenistanyň Prezidentiniň Karary esasynda 1999-njy ýylda bank döwlet eýeçiligine geçirildi.
Türkmenistanyň Türkmenistan döwlet täjirçilik banky ýurdumyzyň ykdysady we durmuş maksatnamalaryny durmuşa geçirmäge işjeň gatnaşýar. Bankyň 23 sany şahamçasy bolup, olar Türkmenistanyň ähli künjeklerinde ýerleşip, müşderlere dürli bank hyzmatlaryny hödürleýärler. Bankyň işjeňligi täjirçilik esasda amala aşyrylýar. Söwda we daşary ykdysady aragatnaşyk ministrliginiň, Dokma senagaty ministrliginiň edara-kärhanalaryna we Döwlet býujetinden maliýeleşdirilýän edara-kärhanalara hyzmat etmeklige ýöritleşdirilen bankdyr. Mundan başgada, şäher ýerlerinde pensionerleriň pensiýalarynyň töleglerini we raýatlara döwlet tarapyndan bellenen durmuş taýdan kömek pullarynyň töleglerini amala aşyrýar. Türkmenbankyň hyzmatyndan dürli eýeçilikdäki kärhanalar, telekeçiler peýdalanýarlar. Bankyň karzlaşdyrmak syýasatynyň esasy ugurlary döwlet eýeçiligindäki kärhanalaryň işjeňligini sagdynlaşdyrmak üçin olaryň dolanyşyk serişdeleriniň üstüni dolmakda karzlara bolan isleglerini kanagatlandyrmakdan, halkyň ýaşaýyş derejesini dowulandyrmak bilen baglanyşykly ýokary amatlyklary bolan ýaşaýyş jaýlaryny satyn almak üçin ilata ipoteka karzlaryny bermekden hem-de halkyň durmuş üpjünçiligini gowulandyrmak maksady bilen sarp ediş maksatly karzlary bermekden ybaratdyr.
Bankyň täze bank önümlerini we hyzmatlaryny öňe ilerletmek bilen, ilata dürli görnüşdäki karzlary hödürleýär:
• bilim maksatlaryna berilýän karzlar;
• ýaş maşgalalar üçin sarp edijilik maksatlaryna berilýän karzlar;
• durmuş maksatly harytlaryň satyn alynmagyna we gaýragoýmasyz harajatlara berilýän karzlar;
• maliýe taýdan durnukly kärhanalaryň we guramalaryň işgärlerine korporatiw kepillendirmegi bilen durmuş maksatlara we ş.m. görnüşlere berilýän karzlar.
Türkmenistanyň Prezidentiniň 2006-njy ýylyň 23-nji martyndaky N7824 belgili Türkmenistanda bir bitewi bank programma serişdelerini ornaşdyrmak we milli kartly töleg ulgamyny döretmek hakynda kararyny durmuşa geçirmek maksady bilen, Türkmenistanyň Türkmenistan döwlet täjirçilik banky Türkmenistanyň Merkezi bankynyň goldamagynda Altyn Asyr töleg ulgamynyň kartyny dolanyşyga goýberip başlady. Türkmenistanyň Türkmenistan döwlet täjirçilik bankyAltyn Asyr töleg ulgamynyň bank kartlaryny emissiýa etmekde iň iri emitent bank bolup çykyş eder. Türkmenistan bank tarapyndan hyzmat edilýän müşderiler, esasan Döwlet büjetinden maliýeleşdirilýän edara-kärhanalar zähmet haklarynyň tölegleri üçin köp möçberlerde nagt puly sarp edijiler bolup durýar. Türkmenistan banky ilatyň wagtlaýyn erkin serişdelerini banka çekmek ugrunda alyp barýan syýasaty yzygiderli kümilleşdirilýär. - See more at: http://ertir.com/index.php?q=blog&view=50813#comment-


text:
ABŞ-nyň ýaranlary we garşydaşlary prezident Donald Trampyň 1-nji iýunda 2015-nji ýylyň Pariž klimat şertnamasyndan çykmak baradaky kararyny ýazgardylar we bu ylalaşyk barada gaýtadan gepleşmek teklibini ret etdiler.
"Biz bu şertnamanyň gaýtadan gepleşilip bilinmejegine berk ynanýarys” diýip, Fransiýanyň, Germaniýanyň, Italiýanyň liderleri bilelikde beýanat çap etdiler we munuň “gynançlydygyny” aýdyp, dünýäniň galan bölegini “klimat özgermesine garşy göreşi güýçlendirmäge” çagyrdylar.
Fransuz prezidentiEmmanuel Makron 1-nji iýun güni giçlik Trampa telefon edip,“hiç zadyň gaýatdan gepleşilmejekdigini” aýtdy we iki ýurduň geljekde klimat özgermesinden beýleki bileleikdäki proýektlerde tagallalaryny gaýgyrmajakdyklaryny belledi.
"Bu ýerde B plany ýok, sebäbi bu ýerde B planetasy ýok” diýip, Makron şondan soň telewideniýe arkaly berlen sözünde aýtdy. "Biz has az tagallaly ylalaşyk üçin gaýtadan gepleşik geçirmeris. Bu mümkin däl” diýip, ol belledi.
Ýewropa komisssiýasynyň prezidenti Žan Klod Ýunker (Jean-Claude Juncker) Trampyň kararyny “düýpli ýalňyş” diýip atlandyrsa, ABŞ-nyň has ýakyn ýaranlary bolan Britaniýa, Germaniýa we Ýaponiýa “gynançlaryny” bildirdiler wedünýäniň kömürturşy gazy boýunça ikinji uly çeşmesi bolan ýurduň bu şertnamadan çykmak kararyndan “lapykeç bolandyklaryny” aýtdylar.
Trampyň kararyndan öň hem Ýewropa bilen klimat özgermesi şertnamasyny berjaý etmek ugrunda işleşmegi wada beren Hytaý ABŞ-nyň ondan çekilmegini “global şowsuzlyk” diýip atlandyrdy. Bu barada “Sinhua” döwlet habar gullugy maglumat berdi.
"Sinhua” Trampyň bu şertnamadan çykmak Amerikanyň iş ýerlerini saklamaga kömek eder diýen deliline sorag astyna aldy.
Orsýet Trampyň kararyna “hormat goýýandygyny” aýtmak bilen özüniň bu şertnamadan çykmakçy däldigini belledi.
Tramp öz ýurdunda, Birleşen Ştatlarda hem garjaşyk reaksiýa bilen garşylandy, Kongresdäki respublikanlar onuň bu şertnama goşulan beýleki 194 ýurduň kararyna garşy durmagyny batyrýaglyk hökmünde häsiýetlendirseler, demokratlar bu karary "daşky gurşaw üçin betbagtçylyk” we “dünýä sahnasyndaky “liderlikden çekilmek” diýip atlandyrdylar.
Trampyň ABŞ-nyň bu ylalaşyga gatnaşygyny derhal togtatmak baradaky karary Birleşen Ştatlary global daşky gurşaw meselelerinde diňe iki sany kiçi ýurt, Siriýa we Nikaragua bilen bilelikde izolýasiýada galdyrýar.
ABŞ-nyň ştat gubernatorlarynyň we şäher häkimleriniň köpüsi Trampyň bu çäresine garşy durmaga çalyşjakdyklaryny we prezident Barak Obama döwründäki ýaly, Birleşen Ştatlarda howa ýaýraýan kömürturşy gazlaryň azalmagy ugrunda tagalla etjekdiklerini aýtdylar.
ABŞ-nyň ozalky döwlet sekretary Jon Kerri Trampyň bu şertnamadan çykmak baradaky kararyny “özüňi weýran ediji” diýip atlandyrsa,ozalky wise-prezident Al Gor Trampyň kararyny “oýlanyşyksyz hereket” hökmünde häsiýetlendirdi we onuň “Amerikanyň dünýädäki ornuny peseldýändigini” aýtdy.
Tramp bu şertnamadan çykmak baradaky kararyny düşündirip, “özüniň Parižiň ýaşaýjylaryna däl-de, eýsem Pittsburgyň raýatlaryna wekilçilik etmek üçin saýlanandygyny” aýtdy.
Emma ol Pittsburgyň häkiminden hem gaýtawul aldy. 20-nji asyrda esasy polat öndürijileriň biri bolan şäher indi daşky gurşawa hem-de tehnologiki progrese berlip, özüni “ýaşyl şäher” hökmünde wagyz edýär.
"Pittsburg dünýä bilen bilelikde durýar we Pariž şertnamasyna eýerer” diýip, şäheriň häkimi Bill Peduto twitterde aýtdy we Trampyň garşydaşy Hillari Klintonyň bu şäherde sesleriň 80 prosentini alandygyny aýtdy.


text:
Eýran ABŞ-nyň prezidenti Donald Trampyň ýadro ylalaşygyndan çykmak kararyna gahar-gazaply reaksiýa bildirdi. Ýewropa Bileleşigi (ÝB) Eýranyň ýadro programmasyny çäklendirmek boýunça 2015-nji ýylda baglaşylan ylalaşygy saklamagyň ugrunda tagalla edipdi.
Eýranyň kanun çykaryjylary 9-njy maýda parlamentde “Amerika ölüm!” diýen şygarlary gygyryp, ABŞ-nyň baýdagy çekilen kagyzy otladylar. Parlamentiň spikeri Ali Larijani ylalaşygy gorap saklamagyň jogapkärçiliginiň ÝB-niň we ylalaşyga gol çeken beýleki dünýä ýurtlarynyň boýnunda galýandygyny belledi.
Eýranyň baş ruhany lideri Aýatolla Ali Hamenei Trampyň “ýalňyşlyk goýberendigini” aýtdy.
Tramp 8-nji maýda eden çykyşynda Eýran babatynda sanksiýalary dikeltmekçidigini mälim etdi.
Tähranyň ýadro programmasyny çäklendirmek boýunça 2015-nji ýylda ABŞ-nyň we dünýäniň bäş ýurdunyň Eýran bilen baglaşan ylalaşygynda sanksiýalaryň aradan aýrylmagy göz öňünde tutulýar.


text:
19 Ocak 2017 Perşembe
Hyundai Engineering Co.,Ltd Kompaniýasy Täze Okuw Kurslaryny Açdy
Gyýanly şäherçesinde «Hyundai Engineering» (Koreýa Respublikasynyň) kompaniýasynyň polietilen we polipropilen öndürýän gazhimiýa toplumynyň binýadynda Türkmenistanyň nebitgaz pudagy üçin hünärmenleri taýýarlaýan merkezde täze bölüm açyldy. 2017-nji ýylyň ýanwaryndan başlap bu ýerde elektrik enjamlar, barlag-ölçeg abzallary we awtomatlaşdyrma boýunça ilkinji 20 sany hünärmen taýýarlanylyp başlandy. Iki aýlyk okuw kurslary tamamlanandan soňra olar «Hyundai Engineerin Co.,Ltd» kompaniýasyna we beýleki kärhanalara işe ýerleşip bilerler. Okuw merkezinde täze hünär boýunça sapaklary kompaniýanyň işgärleri geçer.
Gyýanlyda hereket edýän Türkmenistanyň nebitgaz pudagy üçin hünärmenleri taýýarlaýan merkez nazary we amaly sapaklary geçmek üçin zerur bolan ähli zatlar bilen üpjün edilendir. 2016-njy ýylyň maýyndan başlap, bu ýerde jemi 100 adamdan ybarat kebşirleýjileriň iki topary üstünlikli okuw geçdi. Şu aýyň ahyryna çenli üçünji topar hem okuwlaryny tamamlar. Şeýlelikde, isleg bildirilýän bu kär boýunça taýýarlanylan hünärmenleriň umumy sany 147 barar. Geljekde kompaniýa okuw maksatnamasyny giňeltmegi, onuň düzümine täze gurluşyk hünärlerini goşmagy meýilleşdirýär.
Ýurdumyzyň öňden gelýän hyzmatdaşy bolmak bilen «Hyundai Engineerin Co.,Ltd» Türkmenistanyň nebitgaz senagatyny ösdürmek boýunça iri maýa goýum taslamalaryny durmuşa geçirmäge işjeň gatnaşýar. Olaryň hatarynda — ägirt uly «Galkynyş» gaz käninde gazy kükürtden arassalaýan zawodyň gurluşygy, şeýle hem Türkmenbaşydaky Nebiti gaýtadan işleýän zawodlar toplumynda täze tehnologik desgalaryň gurluşygy bar.
Häzirki wagtda Hazaryň kenarynda ýerleşen Gyýanly şäherçesinde «Hyundai Engineering» kompaniýasynyň gatnaşmagynda döwrebap gazhimiýa toplumy gurulýar. Ol ýylda 5 mlrd kub metr tebigy gazy gaýtadan işlemäge we 386 müň tonna polietilen hem-de 81 müň tonna polipropilen öndürmäge niýetlenendir. Bu taslamany möhletinden has öň tamamlamak meýilleşdirilýär.
Tebigy gazyň çykarylyşyny gaýtadan işlenilişini artdyrmak, şol sanda Hazaryň baý uglewodorod serişdelerini doly derejede özleşdirmegiň hasabyna artdyrmak «Türkmenistanyň nebitgaz senagatyny ösdürmegiň 2030-njy ýyla çenli maksatnamasynyň» möhüm bölegi bolup durýar. Häzirki zaman tehnologiýalarynyň esasynda işleýän gazhimiýa toplumynyň gurulmagy ýurdy senagatlaşdyrmanyň, milli ykdysadyýeti diwersifikasiýalaşdyrmagyň depginini ýokarlandyrmaga, importyň ornuny tutujy we eksport harytlarynyň önümçiligini artdyrmaga ýardam eder.
http://www.turkmenhabargullugy.com/hyundai-engineering-co-ltd-kompaniyasy-taze-okuw-kurslaryny-acdy/
Kaydol: Kayıt Yorumları (Atom)


text:
'Boýbodron' Hususy kärhanasy 1998-nji ýylda döredilenden bäri Türkmenistanyñ Saglygy goraýyş we derman senagaty ministrligi tarapyndan berlen ygtyyýarnama esasynda farmasewtiki, saglygy goraýyş we ortopediýa önümleriniñ bölek we lomaý sowdasy işlerini alyp barýar.
Kärhananyñ esasy maksatlarynyñ biri Türkmenistanyñ ilatyny ýokary hilli derman we lukmançylyk serişdeleri bilen elýeter bahadan üpjin etmek bolup durýar. Dünýäbelli öndürijiler bilen uzak möhletleýin işewür gatnaşyklary alyp barmak bilen kärhana özüniñ ilata hödür edýän harytlaryñ sanyny hasda artdyrmak ugrunda hem köp işler alyp barýar. SFM, Germaniýa; SigmaPharm, Awstriýa; LMP, Latwiýa; Microlife, Şweýsariýa; Mefa, Şweýsariýa; Reliance Life Sciences, Indiýa ýaly adybelli öndüriji kompaniýalaryñ harytlaryny ilatymyza hödür etmek biziñ üçin uly hormatdyr.
'Boýbodron' Hususy kärhanasy 2003 we 2004-nji ýyllarda Ženewada Halkara Fondy tarapyndan 'Işewürlikde ýokary hil görkezenligi' üçin altyn medala mynasyp boldy.
'Boýbodron' Hususy kärhanasynyñ salgysy: ş. Aşgabat, Bitarap Türkmenistan şaýoly 204 jaý. Tel/faks: 95-12-93, 95-12-97, 95-12-94.
Dermanhananyñ ýerleşýän ýeri: ş.Aşgabat, Görogly köçe, "Aşgabadyň Ýalkymy" söwda merkezi
Tel: 97-03-03


text:
Ösüş ýerinde duranok we biziň durmuşumyza hemme täze tehnalogiýalar işjeň girişdi.
Türkmenistanyň Döwlet daşary ykdysady iş banky, häzirki zaman karz döretmegi, öňdebaryjy form hyzmatlaryny girizmekde öz işini ugrukdyrdy.
Şeýle forumlaryň biri hyzmat işlerini halkara bank Visa kartyny ulanmakda görkezýär, Bankyň çykarany ýaly, şeýle hem başga daşary ýurt banklar.
Edara görnüşli taraplar üçin Bank Visa: Visa Elekton, Visa Classic we Visa Gold kartlaryny goýberýär.
Visa – elektron – iň el ýeterli we giňden ýaýran halkara plastik karty, muňa garamazdan Visa elektron bu başlangyç dereje, ol çynlakaý hatarda üstünlik berýär:
- Pul serişdeleriniň howpsuzlygy
- Islendik Visa bankomatdan nagt çykarmak, şeýle hem daşary ýurtlarda
- Dünyäniň hemme millionlarça nokatlarynda hasaplaşyk mümkinçiligi
- Ýokary depginde howpsyzlyk gözegçiligi
- Internetde kartoçka töleg mümkinçiligi (saýdyň töleg ulgamynyň mümkinçiligine görä)
Şeýle-de seredin: Visa karty talyplar üçin


text:
10-12-nji iýulda GFR-iň Maýn boýundaky Frankfurt şäherinde “Türkmenistan –Germaniýa: geljekki hyzmatdaşlygyň mümkinçilikleri” atly duşuşyk geçiriler. Bu çäräniň çäklerinde ikitaraplaýyn işewürler maslahaty hem-de Aziada-2017-ä bagyşlanan sergi geçiriler.
Türkmen-german işewürler maslahatyna GFR-iň döwlet edaralarynyň we guramalarynyň, şeýle hem kompýuter tehnologiýalary, nebitgaz we himiýa senagaty, energetika, gurluşyk we gurluşyk materiallarynyň önümçiligi, maşyngurluşyk, oba hojalyk we azyk senagaty, ulag we logistika, aragatnaşyk pudaklarynda, bank, ätiýaçlandyryş, saglygy goraýyş we bilim ulgamynda işleýän iri kompaniýalaryň wekilleriniň gatnaşmagyna garaşylýar.
Türkmen döwlet habarlar agentligi
Maýn boýundaky Frankfurt şäherinde türkmen–german hyzmatdaşlygy ara alyp maslahatlaşylar
10-12-nji iýulda GFR-iň Maýn boýundaky Frankfurt şäherinde “Türkmenistan –Germaniýa: geljekki hyzmatdaşlygyň mümkinçilikleri” atly duşuşyk geçiriler. Bu çäräniň çäklerinde ikitaraplaýyn işewürler maslahaty hem-de Aziada-2017-ä bagyşlanan sergi geçiriler.


text: Türkmen halky üçin bedenterbiýe we sport bilen meşgullanmak öňden gelýär diýsek ýalňyşmarys. Sebäbi mal-garaly, ekin meýdanly bolan halkymyz irden turup, aýratyn maşklar bilen meşgullanmasalar hem, olaryň ýerine ýetirýän işleri maşklaryň dürlüsi bolupdyr. Ondan başga-da, aşyk oýnamak, ýüpden bökmek, ýaglyga towusmak, at çapmak, gizlenpeçek oýnamak — bular sportuň görnüşleri bolup durýar. Diýmek, Aşgabat şäheriniň ýaşaýjylary Meredowlar saglygyň we ruhubelentligiň özeni bolan türkmen sportuny ösdürmeklige, ony nesilden-nesle geçirmeklige öz goşantlaryny goşýarlar.


text:
Birleşen Ştatlaryň prezidenti Donald Trampyň iki günlük resmi sapar bilen 22-nji maýda Ysraýyla barmagyna garaşylýar. Bu saparyň dowamynda ol özi tarapyndan “gutarnykly ylalaşyk” diýip atlandyrylýan Ysraýyl bilen Palestinanyň arasyndaky parahatçylyk pakty dogrusynda progress gazanmagy göz öňünde tutýar.
Tramp 2014-nji ýyldan bäri durgunlylaşan parahatçylyk gepleşiklerine täze itergi getirmek umydy bilen, Ysraýylyň premýer-ministri Benjamin Netanýahu we Palestinanyň prezidenti Mahmud Abbas bilen aýry-aýrylykda duşuşyklary geçirmegi planlaşdyrýar.
Emma muňa garamazdan, Trampyň kömekçileri bu saparyň simwolik hereket hökmünde görülmelidigini aýdyp, uly ädimleriň boljakdygy baradaky umytlary pese gaçyrdylar.
Birleşen Ştatlaryň ilçisi Dawid Fraýdman (David Friedman) Ysraýylyň “Haýom” gazetine beren interwýusynda Trampyň häzirki maksady “gelejekde parahatçylyga getirjek gepleşikleri başlamakdan” yabarat diýdi.
Tramp Ierussalime barmazdan ozal, 21-nji maýda Ysraýyl palestinalylara käbir ykdysady ýeňillikleri girizmegi kabul etdi. Tramp öň Ysraýyldan bu ýeňillikleri girizmegi sorapdy.


text:
Gyrgyzystanyň prezidenti Almazbek Atambaýew ýurdunyň Gazagystandan 100 million dollar möçberinde maliýe kömegini almagy boýunça ylalaşygy ret edýän kanuna gol çekdi. Bu maliýe serişdesi Gyrgyzystanyň gümrük infrastrukturasyny Ýewraziýa Ykdysady Bileleşiginiň (ÝYB) standartlaryna laýyk getirmek üçin niýetlenipdi.
Gyrgyzystanyň prezidentiniň websaýtynda 16-njy noýabrda çap bolan beýanatda daşary işler ministrligine kanun barada Gazagystanyň hökümetini habarly etmegiň tabşyrylandygy aýdylýar.
Gyrgyzystan Ýewraziýa Ykdysady Bileleşigine 2015-nji ýylyň awgust aýynda goşuldy. Orsýetiň ýolbaşçylygyndaky bileleşige, şeýle-de, Gazagystan, Belarus we Ermenistan girýär.
Gazagystan Gyrgyzystana 100 million dollarlyk kömek berjegini 2016-njy ýylyň dekabrynda aýdypdy we onuň birinji bölegini 2017-nji ýylyň ýagyna çenli beriljegini wada beripdi, emma Bişkek bu kömek puluny entek görmändi.
Merkezi Aziýa regionynyň bu iki goňşy ýurdunyň gatnaşyklary soňky aýlarda ýaramazlaşdy. Gyrgyzystanyň prezidenti Almazbek Atambaýew Nazarbaýewi Gyrgyzystanyň 15-nji oktýabrda geçiren saýlawlaryna goşulyşmakda aýyplady.


text:
4 Haziran 2016 Cumartesi
Türkmen Pälwany-Aziýa Çempionatynyň Kümüş Baýragynyň Eýesi
Filippinleriň paýtagtynda 20 ýaşa çenli ýaşlaryň arasynda grek-rim göreşi boýunça geçirilýän Aziýa çempionatynda watandaşymyz Didar Amannazarow 66 kilogram agram derejesinde kümüş medal gazandy.
Finala tarap ýolda Türkmenistanyň at gazanan tälimçisi hem-de ýurdumyzyň ilkinji olimpiýa baýdak göterijisi Pozy Rejepowyň şägirdi D.Amannazarow ýaryşyň ýer eýeleriniň toparynyň wekilinden, täjik we koreý pälwanyndan ynamly ýeňiş gazandy, jemleýji tutluşykda bolsa öz garşydaşyndan asgyn geldi.
Bu Milli sport we syýahatçylyk institutynyň talybynyň dünýä derejeli sportda gazanan ýokary netijeleriniň ilkinjisi däldir. Geçen ýyl Germaniýada “A” derejeli halkara ýaryşynda Didar kümüş baýragyň eýesi boldy, şu ýylyň mart aýynyň başynda bolsa Russiýanyň paýtagty Moskwada şeýle ýaryşlarda hormat münberiniň iň ýokarky basgançagyna galdy. Maniladaky Aziýa çempionatynda häzirki kümüş baýrak grek-rim göreşiniň türkmen mekdebiniň ýokary derejesini nobatdaky gezek tassyklady.
Ýaşlygyna garamazdan D.Amannazarow häzirki günde milli ýygyndynyň düzüminde öňdäki orunda dur, ulularyň arasynda Türkmenistanyň hereket edýän çempionydyr. Bu bolsa oňa Aşgabatda geçiriljek Ýapyk binalarda we söweş sungaty boýunça V Aziýa oýunlaryna gatnaşmaga hakyky dalaşgärligi anyk üpjün edýär.
Häzir bolsa Didar Amannazarowa Fransiýanyň paýtagty Parižde awgust aýynda geçirilmegi meýilleşdirilen dünýä çempionatyna güýçli taýýarlyk görmek garaşýar.
Kaydol: Kayıt Yorumları (Atom)


text:
Türkmenabatly ýaşajyk zehinler halkara internet-olimpiýadasynlarynda ýeňiş gazandylar
6-11-nji synp okuwçylary Sankt –Peterburgyň diplomdan soňky bilim akademiýasynyň fizika-matematika kafedrasynyň, „Nord Education” (Finlandiýanyň Espoo şäheri) we „MetaMekdep. Maglumatlar tehnologiýalary“ ( Sankt-Peterburg şäheri) kompaniýalarynyň guran internet-olimpiýadalarynda ýörite diplomlaryň 38-ne mynasyp boldular.
Lebaply okuwçylar „Info-sapak“ taslama olimpiadasynda geografiýa, informatika, fizika we biologiýa boýunça iň gowy netijeleriň birini görkezip, ýörite diplomlaryň bäşisini eýelediler. Olar Açyk matematika olimpiýadasynda çykyş edenlerinde bolsa, mundan öýki görkezen netijelerinden üç diplom artyk eýelediler. „Intolimp“ taslama internet-olimpiýadasynda hem ýeňiş gazanyp, ýene-de 25 diploma mynasyp boldular.
Ýaşajyk türkmen zehinleriniň abraýly aň-düşünje bäsleşiginde gazanan ýeňşi olimpiýadalaryň guramaçylarynyň gutlag dessinhatlary we hormat diplomlary bilen tassyklanyldy.
Internet-olimpiýadalaryň şertine görä, diplom oňa gatnaşanlara berilýän iň ýokary bahadyr. Mümkin bolan ýedi balldan bäş we ondan ýokary ball gazananlar ýeňiji hasaplanylýar. Bir-dört ball alanlara hormat sertifikaty berilýär.


text:
Gazagystanly adam hukuklaryny goraýjy tanymal aktiwist we žurnalistleriň howpsuzlygy ugrunda hereket edýän toparyň ýolbaşçysy öz howpsuzlygyndan aladalanýandygy sebäpli ýurdy terk edendigini aýdýar.
Almatyda ýerleşýän hökümete degişli bolmadyk toparyň başlygy Ramazan Esergepowyň 4-nji awgustda AÝ/AR-na aýtmagyna görä, ol 3-nji awgustda Pariže barypdyr.
Esergepowyň sözlerine görä, ol maý aýynda hüjüme sezewar bolup, pyçaklanmagyndan we özüniň tussag edilmegi baradaky alamatlardan soň, ýurdy terk etmek kararyna gelipdir.
1-nji awgustda Almatynyň polisiýasy Esergepowy tussag edip, soraga çekdi we ony syýasy tussaglara goldaw bildirmek boýunça 29-njy iýulda Almatyda resmi rugsat berilmedik ýörişi gurnamakda aýyplady.
Esergepow 2012-nji ýylda “Kynçylykdaky žurnalistler” atly toparyň ýolbaşçysy boldy.
Soňky ýyllarda azyndan bäş aktiwist we žurnalist Gazagystandan Ukraina göçüp gitdi.
Gazagystany 1991-nji ýyldan bäri dolandyrýan Nursoltan Nazarbaýew başga pikirlilige çydamsyzlyk görkezýär.


text:
Türkmenistanyň prezidenti Gurbanguly Berdimuhamedow 29-njy noýabrda, şu ýyldaky soňky kadr çalyşmalarynyň dowamynda Ahal welaýatynyň häkimi wezipesine Kaka etrabynyň häkimi bolup işlän Şöhrat Amangeldiýewi belledi.
TDH-nyň rus dilindäki maglumatlaryndan belli bolşuna görä, Ahal welaýatynyň häkimi bolup işlän Taňryguly Atahallyýew golaýda Lebap welaýatynyň häkimi wezipesine bellenildi. Emma Atahallyýewiň Ahal welaýatynyň häkimliginden haçan boşadylandygy barada türkmen dilindäki habarlarda hiç zat aýdylmaýar. Ýöne metbugatda Kaka etrabynyň häkiminiň wezipesiniň ozal häkimiň orunbasary bolup işlän Arman Gurbanowyň üstüne ýüklenilendigi welin aýdylýar.
Bu kadr çalyşmalary prezidentiň ýurduň welaýatlaryna edýän saparyna, ilki Lebap welaýatyna, soň Mary welaýatyna baryp, welaýat ýolbaşçylaryny we käbir etrap häkimlerini täzelemeginiň yz ýanyna gabat geldi. Şeýle-de prezidentiň ýurduň demirgazyk welaýatyna – Daşogza hem sapar etmegine we kadr çalyşmagyna garaşylýar.
Türkmenistanda soňky ýigrimi ýylda hökümetiň jogapkär wezipelerinde işlän adamlaryň,wise-premýerleriň, ministrleriň, welaýat, etrap häkimleriniň, pudak ýolbaşçylarynyň işden boşadylmagy ýa olara käýinç, duýduryş berilmegi, ozalky resmileriň onlarçasynyň jenaýatda aýyplanmagy adaty zada öwrüldi.
Ikinji tarapdan, prezidentiň karary bilen ýokary wezipelere bellenilýän emeldarlaryň terjimehallary, iş tejribeleri, soňky ykballary barada köplenç hiç bir maglumat berilmeýär.
Emma soňky ýyllardaky türkmen kadrlarynyň bir umumylygyny bellemek gerek: olaryň köpüsi “işde goýberen düýpli kemçilikleri” üçin diýlip işden aýrylýar, ýöne olar işe bellenende-de, işden aýrylanda-da prezidente minnetdarlyk, alkyş sözlerini aýdýar.
Berdimuhamedowyň soňky häkim çalyşmalary bir tarapdan maý aýyndakorrupsiýa garşy başlan göreşiniň dowamy bolup görünýär. Emma prezident Maryda esasan oba hojalyk önümleriniň ýeterlik öndürilmezliginden, bugdaý planynyň dolmazlygyndan, meýdanlarda galan pagta hasylynyň ýygnalyşynyň haýallygyndan nägile boldy.
Şeýle-de prezident oba, etrap ýerlerindäki durmuş-ýaşaýyş şertlerini gowulandyrmak, ýollary, köprüleri abatlamak, sosial maksatly desgalary gurmak bilen bagly kemçilikleri belledi.Ýöne häkimlige bellenen täze emeldarlar bu kemçilikleri düzetmek, önümçiligi ösdürmek we oba adamlarynyň durmuş-ýaşaýyş derejelerini ýokarlandyrmak barada hiç bir anyk wada bermediler.
Anonim şertlerde pikirini aýdan 60 ýaşly ahally kärendeçiprizidentiň Lebapda, Maryda agzan kemçilikleriniň Ahalda hem bardygyny aýdýar.
“Lebab häkim bellenen Atahallyýew öňki ýolbaşçylyk eden welaýatynda ‘oba hojalyk önümleriniň bolçulygyny döretdi, oba adamlarynyň durmuş-ýaşaýyş şertleririni gowulandyrdy ýa etrap, oba ýollaryny düzetdi, ilaty arassa agyz suwy bilen üpjün etdi’ diýip, hiç kim aýtmasa gererk” diýip, ahally kärendeçi Azatlyk radiosyna aýtdy.
Şwesiýada ýaşaýan türkmen ykdysatçysy Hudaýberdi Orazow prezident Berdimuhamedowyň kadr çalyşmalaryny “bir näbelli adamy işden aýryp, ýerine başga bir näbelli adamy bellemek” diýip atlandyrýar. Şeýle-de ol kadrlary çalyşmagyň diňe kemçilikler açyk aýdylyp, täze bellenilýän emeldaryň öňünde anyk meseleler goýlan halatynda netijeli boljakdygyny belledi.
Hudaýberdi Orazow Azatlyk radiosy bilen telefon söhbetdeşliginde Türkmenistanyň halkynyň häzir agyr ykdysady kynçylyklary başdan geçirýändigini, emma Berdimuhamdowyň edýän hereketlerinde hakyky il-ýurt aladasyny görüp bilemýändigini aýtdy.
“Eger daşyndan seretseň, Berdimuhamamedow bir dünýäde, halk başga bir dünýäde ýaşaýan ýaly. Emma onuň indi öz syýasatyny azajygam bolsa üýtgetmegi gerek” diýip, türkmen ykdysatçysy aýtdy.
Berdimuhamedow Maryda iş saparynda bolanda, ozal hem boýun alşy ýaly, dowam edýän kemçilikler üçin degişli ministrlikleriň we pudak edaralarynyň başlyklarynyň, ýagny iň ýokarky ýolbaşçylaryň hem gönüden-göni jogapkärdigini umumy sözler bilen tassyk etdi.


text:
Prezident Erdogan liderler bilen telefon arkaly söhbetdeş boldy
Erdogan Saud Arabystanynyň Şasy Selman Bin Abdülaziz As Saud bilen telefon arkaly söhbetdeş boldy
Prezident diwany çeşmelerinden alynan maglumata görä telefon söhbetdeşliginde Palestinada başdan geçirilýän soňky hadysalar ara alynyp maslahatlaşyldy.
Gaza serhedinde 62 palestinalynyň şehit edilen wakalara garşy musulmanlaryň umumy pozisiýa eýelemelidigini aýdan Prezident Erdogan we Şa Selman Yslam hyzmatdaşlyk guramasynyň anna güni Stambulda geçirjek nobatdan daşary maslahaty barada pikir alyşdylar.
Erdogan Kataryň Emiri Al Sani, Indoneziýanyň Prezidenti Widodo we Sudanyň Prezidenti El-Beşir bilen hem telefon arkaly söhbetdeş boldy.
Telefon söhbetdeşliginde Iýerusalim krizis we Yslam hyzmatdaşlyk guramasynyň Stambulda anna güni geçirjek adatdan daşary maslahaty maslahatlaşyldy.
Prezident Erdogan, Kuweýdiň Emiri Şyh Sabah El-Ahmed El Jabir Es Sabah, Palestinanyň Prezidenti Mahmud Abbas, Iordaniýanyň Şasy II Abdulla we Malaýziýanyň Premýer ministri Mahathir Muhammed bilen hem telefon arkaly söhbetdeş bolup şol babatda pikir alyşdy.


text: Bir hökümdar öz aşpezine dostlarynyň myhmançylyga geljekdigini, olara iň süýji zatdan nahar taýýarlamagyny buýrupdyr. Aşpez hökümdaryň myhmanlaryny malyň dilinden taýýarlanan nahar bilen lezzetläpdir. Bir näçe gün geçenden soň, hökümdar ýene-de aşpezini çagyryp, indi öz duşmanlaryny myhmançylyga çagyrandygyny, olara iň ajy zatdan taýýarlamagy buýrupdyr. Aşpez olary hem malyň dilinden taýýarlanan nahar bilen lezzetläpdir. Myhmanlar gaýdanlaryndan soň, hökümdar aşpezinden bu hadysanyň sebäbini sorapdyr. Şonda aşpez: ” adamlary dost edýän hem, gowy zatlary wasp edýän hem, söýgi sözlerini aýdýan hem, halklary dostluk-doganlyga çagyrýan hem dil, dünýäde şondan süýji zat barmy? Şonuň üçin hem men siziň dostlaryňyzy dil bilen lezzetledim” diýip jogap beripdir. “Onda näme üçin meniň duşmanlarymy hem dil bilen lezzetlediň?” diýen soraga aşpez şeýle jogap beripdir: “Adamlary biri-biri bilen duşman edýän hem, ara bozýan hem, ýurtlary uruş belasyna sezewar edýän hem, ýalan töhmet edip, ýurt ýykýan hem dil. Şondan ajy zat dünýäde barmyka?” diýip jogap beripdir. Dogrudan hem, ata-babalarymyz ýagşy sözüň we ýaman sözüň tapawudyna örän gowy düşünipdirler. Magtymguly şahyrymyzyň kakasy Azady atamyz “birek-birege ýagşy söz aýdyň, ýagşy söz aýtmak Pygamberimizden gaýdýandyr” diýip wagyz eder ekeni. Adamyň haýwandan ara tapawudy onuň dil baýlygydyr. Niýeti düzüw adam hiç wagt hem Allanyň bize eçilen bu eşretini onuň bendesiniň garşysyna ulanmaz. Ata-babalarymyzyň arzuwlan, olaryň nesillerine miýesser eden Berkarar döwletde ýaşamak biziň paýymyza düşdi. Döwletimiziň hemme ugurlardan ýeten sepgitlerini indi bütin adamzat jemgyýetçiligi ykrar edýär. Ösen-ösen döwletler biziň ata Watanymyz bilen köp ugurly gatnaşyklary ýola goýýar, özara bähbitli hyzmatdaşlyk edýär. Biziň halkymyz Alla ýalkan halk-parahat, asuda durmuşda ýaşaýarys. Biziň döwletimiz Allanyň nazary düşen ýurt; milli guwançlarymyz-bedewimiz, halymyz, alabaý itimiz, ýer asty we ýer üsti baýlyklarymyz halkymyzyň hyzmatynda. Emma gynansakda, aramyzda halkymyzyň bu eşretli durmuşyny görüp bilmeýänler hem duş geläýýär. Häzirki wagtda hem käbir agzy boşlar: “Polisiýanyň ýol gözegçilik gullugynyň wezipesini ýene-de esgerleriň üstüne ýüklenjekmişin. Mekdebe çenli çagalar edaralarynyň hyzmatlary, orta we ýokary okuw mekdeplerinde okuwlar tölegli boljakmyşyn. Talyp haklary we kömek pullary ýatyryljakmyşyn. Daşary ýurt pullary gymmatlajakmyşyn” diýen ýaly boş sözler peýda bolup başlapdyr. Hudaýa şükür, saçaklarymyz doly, bazarlarymyzda arzançylyk, islän zadyň tapylyp dur, ýurdumyz parahat: il-gün arkaýyn ýatyp turýar, toýlarymyz toýlara ulaşýar. Myş-myşlaryň tersine- aýlyk haklary, pensiýalar, kömek pullary we talyp haklary her ýylda yzygider 10 göterim köpeldilip gelinýär. Bilim ulgamy barada aýratyn durup geçesim gelýär. Bizde bilim ulgamy häzirki wagtda dünýä ülňülerine gabat gelýär. Hormatly ildeşler! Ata-baba gelýän pähimden ugur alalyň: “It üýrer, kerwen geçer”. Hakykady aýan edýän zat wagtdyr. Uly ynam bilen aýdasym gelýär: ata Watanymyzyň bagtyýar geljegi aramyzda duş gelýän käbir gybatkeşleriň ýüzüne gara çeker.


text:
Meń gözlerimden yashlar akdy.Tolgunnym hem näme diyjegimi bilmedim.Ol meñ elerimden tutdy sesini cykarman gözlerinden yash akdyrdy Azat Dönmezow shol pursat yeketägim söýenim saña ömrim bererin diyen aydymyny aydyp durdy men shol wagyt gaty begennim ony görenime örän shat bollym konsert gyzykly dowam edip durdy a biz bolsa bir birimizden gözimizi aýyrman bir birege seredip otyrdyk.Ol aydylan aydymlar bize aydylyp duran ýalydy.konsert tamamlandy hemme adamlar zaldan cykdylar a biz bolsa sesimizi cykarman dymyp otyrys shonda men Leyliniñ gòzlerine seredip maña bolan söýgisiniñ öcmänini gördim men oña näme diyjegimi bilmedim ol bolsa hemme diyjek sözlerni toplap gelipdir ol maña yüzlenip sańa aytjak zatlarym bar diydi menem ayt seni diñleyän diyenimden bizi Muhammetali cagyrdy sheydip gitmeli bolly biz iyip icmäne kafe gitdik 3 bolyp otyrdyk iyip ishdik gülüshdik soñ Leyli bn gürleshmek ün kafedan dasharyk arassa howa cykdyk adamlaryñ yok yerine tarap yöredik agaclaryñ yanynda byr otyrgyc bar eken shoña gecip otyrdyk ol maña meni göresiñ gelmedimi diyip sorady men bolsa ýylgyryp sesimi cykarmadym ol dolugyp gürläp meni her minutda hersagatda göresi gelenini ýatlanyny aytdy men bolsa name diyjegimi bilemokdym ol maña saña aytmaly zatlap kän maña gulak as diyip näce wagtky icinde saklap yören gyzgyn ajy sözleri icinden cykarmana bashlady ol maña sen meni söýeñok sen meni yatdan cykardyñ men bolsa diñe sen hakda pikirler etdim gicelerne yatmadym deñizde geciren günlemizi yatladym señ söygi sözleriñi yatladym diyip aglap bashlady shol sözlerden soñ meñem gòzlerime ýashlar dolly Men oña ayt Leylijan men näm etmeli diyip ýüzlendim Ol bolsa maña öylen men senden bashgasyna gidesim gelenok ejem meni òz garyndashlaryna durmusha cykarjak bolya men senden bashgasynyñky bolmaryn señ dul heleyiñ bolup galaryn yòne bashgasyna gitmek islämok.men oña sen menden bashgasynyñky bolsañ bagytly bolmaryn ýòne sen wagt gecmegi bn bagytly bolarsyñ meni yashlygyńdaky söygiñ hasap et meni yatdan cykarjakbol men senden razy bolaryn diydim men oña ejeñ diyänine razy bol diydim ol aglap elerini ýùzüme goýyp meni öpmäne bashlady ol pyshyrdap beytme haýysh meni tashlap gitme aýrylyga ýüregiń dözyämi diyen sözleri shuwagt hem göz òñümdenok ony näydip köşeşdirjegimi bilemedim men ony öpmäne bashladym men bilyädim nikasyz gyzyñ elinden tutmalydäldiginem ony öpmelidäldiginem yöne özimi saklap bilmedim.Men ony ogshap günä gazandym.shonda gyzdan öziñi saklamañ kyndygyna Allatagalla näm ücin gyzy nikasyz ellemegi gadagan edenine düshündim.we ony soñ gaytalamajagyma sòz berdim.men saklanymda oña bagytly bolarsyń aladada etme men bu dùnyeden gitsemem señ yanyñda ruhym galar men señ bagytly bolmagyñy isleyän diyip ýylgyrdym.ol meñ aydan sözleme gaty gördi yzyna öwrülip ýanymdan gitdi. biz Muhammetali bn ony öyine äkitdik ol mashynda meñ bn gürleshmedi düshende bolsa diñe Muhammetali bn sagbolashyp düshdi.ondan birnäce wagtlar gecdi .ol Muhammetala jañ edip ejeseniñ diyenine razylyk berendigini aydypdyr....
dowamy bar
101- gije. Perdeli arwah 6- nji bölümi (mistiki waka)
Meń gözlerimden yashlar akdy.Tolgunnym hem näme diyjegimi bilmedim.Ol meñ elerimden tutdy sesini cykarman gözlerinden yash akdyrdy Azat Dönmezow shol pursat yeketägim söýenim saña ömrim bererin diyen aydymyny aydyp durdy men shol wagyt gaty begennim ony görenime örän shat bollym konsert gyzykly dowam edip durdy a biz bolsa bir birimizden gözimizi aýyrman bir birege seredip otyrdyk.Ol aydylan aydymlar bize aydylyp duran ýalydy.konsert tamamlandy hemme adamlar zaldan cykdylar a biz bolsa sesimizi cykarman dymyp otyrys shonda men Leyliniñ gòzlerine seredip maña bolan söýgisiniñ öcmänini gördim men oña näme diyjegimi bilmedim ol bolsa hemme diyjek sözlerni toplap gelipdir ol maña yüzlenip sańa aytjak zatlarym bar diydi menem ayt seni diñleyän diyenimden bizi Muhammetali cagyrdy sheydip gitmeli bolly biz iyip icmäne kafe gitdik 3 bolyp otyrdyk iyip ishdik gülüshdik soñ Leyli bn gürleshmek ün kafedan dasharyk arassa howa cykdyk adamlaryñ yok yerine tarap yöredik agaclaryñ yanynda byr otyrgyc bar eken shoña gecip otyrdyk ol maña meni göresiñ gelmedimi diyip sorady men bolsa ýylgyryp sesimi cykarmadym ol dolugyp gürläp meni her minutda hersagatda göresi gelenini ýatlanyny aytdy men bolsa name diyjegimi bilemokdym ol maña saña aytmaly zatlap kän maña gulak as diyip näce wagtky icinde saklap yören gyzgyn ajy sözleri icinden cykarmana bashlady ol maña sen meni söýeñok sen meni yatdan cykardyñ men bolsa diñe sen hakda pikirler etdim gicelerne yatmadym deñizde geciren günlemizi yatladym señ söygi sözleriñi yatladym diyip aglap bashlady shol sözlerden soñ meñem gòzlerime ýashlar dolly Men oña ayt Leylijan men näm etmeli diyip ýüzlendim Ol bolsa maña öylen men senden bashgasyna gidesim gelenok ejem meni òz garyndashlaryna durmusha cykarjak bolya men senden bashgasynyñky bolmaryn señ dul heleyiñ bolup galaryn yòne bashgasyna gitmek islämok.men oña sen menden bashgasynyñky bolsañ bagytly bolmaryn ýòne sen wagt gecmegi bn bagytly bolarsyñ meni yashlygyńdaky söygiñ hasap et meni yatdan cykarjakbol men senden razy bolaryn diydim men oña ejeñ diyänine razy bol diydim ol aglap elerini ýùzüme goýyp meni öpmäne bashlady ol pyshyrdap beytme haýysh meni tashlap gitme aýrylyga ýüregiń dözyämi diyen sözleri shuwagt hem göz òñümdenok ony näydip köşeşdirjegimi bilemedim men ony öpmäne bashladym men bilyädim nikasyz gyzyñ elinden tutmalydäldiginem ony öpmelidäldiginem yöne özimi saklap bilmedim.Men ony ogshap günä gazandym.shonda gyzdan öziñi saklamañ kyndygyna Allatagalla näm ücin gyzy nikasyz ellemegi gadagan edenine düshündim.we ony soñ gaytalamajagyma sòz berdim.men saklanymda oña bagytly bolarsyń aladada etme men bu dùnyeden gitsemem señ yanyñda ruhym galar men señ bagytly bolmagyñy isleyän diyip ýylgyrdym.ol meñ aydan sözleme gaty gördi yzyna öwrülip ýanymdan gitdi. biz Muhammetali bn ony öyine äkitdik ol mashynda meñ bn gürleshmedi düshende bolsa diñe Muhammetali bn sagbolashyp düshdi.ondan birnäce wagtlar gecdi .ol Muhammetala jañ edip ejeseniñ diyenine razylyk berendigini aydypdyr....


text:
Elim degenok… Ýaltanýan…
Başga-da birnäçe bahana bar aslynda. Kiçijek syýahatymyň dowamyny ýazjakdygyma söz beripdim. Bolanok, elim degenok… Ýöne arada bir gyzyklyja zatlar paýlaşasym hem gelýär. Hepdelik suratlar hem dowam edip dur…
Dynç güni, ýa-da Daşoguzda aýdylşy ýaly “bazar” güni, adyna laýyk geçirmek maksady bilen “shopping” ýollaryna düşdim. Söwdadan elim boş gaýtdym, maňa bolar ýaly egin-eşik tapmak uly mesele bärde.
Bir dükandan ikinjisine ýöräp barýarkam şul ýaşulyny gördim:
Daş töweregime seretsem beýlekiler hem bärde ekeni:
“Wah!” diýdim, “Fotoapparatyň gerek ýeri.” Bir ýarym kilogram fotoapparaty ýanyma almandym. Elimde bar bolan ýekeje enjam bolan Galaxy Tab bilen oňmaly boldym.
Soň yzyma öwrülende şuny gördim:
Biraz yza çekilenimde bolsa kän gorkunç zadam däl ekeni:
Mýanmarda “Tik” diýilýän agaç bar. Ýurdyň baýlygy. Tik agajy gaty we suwda çüýremeýänligi sebäpli bahasy gaty gymmat. Her gün iş ýerimiň öňünden uly maşynlar bilen gatnaýarlar deňiz portyna. Mýanmaryň belki-de tüwiden soň ikinji eksport harydy. Doly maglumat üçin iňlis we ors dilinde wikipediýalar, birem türk dilinde “turşy sözlük“.
Duş gelen ýerim tik agajy ussahanasy ekeni. Uly ýolyň gyrasynda kiçijek sergi hem edilen. Ýagyşyň tik agajyna täsiri bolmanlygy sebäpli daşarda hem goýsa bolýar.
Gapdalyndaky uly binanyň aşagynda awtoduralga hem satlyk önümler bilen doldurylan:
Içinde peýdaly zatlar hem bar:
Käbir heýkelleri tozan basypdyr:
Howlusynda hem birnäçe eksponat goýulan:
Duralganyň törüne geçenimde kiçijek ussahana we arheologik muzeý bar ekeni:
Ussahanany surata düşürmegime rugsat bermediler.
Tik agajy çüýremeýänligi sebäpli uzyn ýyllap durýar. Hatda köp duranlygy üçin soňlugy bilen daşa öwrülýär. Hakykatdanam elime alanymda daşdan tapawudy ýok, ýöne esas agajyň strukturasyny görseň bolýar:
Orsça “жад” ýa-da “нефрит” diýilýan Jeýd kristallary hem bardy:
Meniň gyzygymy çeken zat bolsa piliň ýa-da mamontyň dişleri we aýgynyň süňki boldy:
Şol aralykda biri çykyp geldi, akylly akylly bolup maňa daş töweregimdäkileri düşündirip başlady. Ýaňky dişi görkezip näçe ýyllykdygyny soranymda “2 million!” diýip jogap berdi. Bahasyny soranymda zat diýip bilmedi.
Menem gerekli zat tapmansoň dowam etdim. Daşary çykanymda ýene bir gowja zat gözüme ildi:
Ýakyndan seredeniňde meniň gaýtalanýan nagyşlar seriýama laýyk bir surat boldy:
Jemi 31 sany surat düşüripdirin baranymda. Hemmesini göresiňiz gelse şul albomdan görüp bilersiňiz.
P.S.
Kiçijek syýahatymyň dowamyny martyň 10-larynda ýazjak.